
Seensa 

Faaruun tan Rabbii Arshiirratti ol taheeti. Dandeettiin, Jabeenyi, Beekkumsi 
waa hunda Rabbii Alamaatiif taatuudha. Faaruu fii Nageenyi Rabbii Ergamaa 
Alamaa Muhammad irratti haa jiraattu. 

Kitaaba xiqqaa Aqiidaa “Ahlus-Sunnaah fii Kijiba Ahbaashii” Ibsu kana 
akkan barreeysu kan naaf laaffise Rabbii kiyya Faaruun hundi Isaafi. 

Rabbiin akka fedhetti nama dammeeysa. Hoggaa fedhe Adawwii fidee si 
jabeeysa. Ahbaashiin hoggaa Libaanoosii yaamamtee dhufte Muslimoota 
biyya teenyaa salphumatti gargalchina jechuu yaadanii dhufan. 

Mootummaan yoo qawween nu bira dhaabbate, Yahuudaan yoo qabeenyaan 
nu gargaarte Muslimoota Miskiina Maallaqaan, beekaa Qawween Ahbaashii 
goona jechuun lafaa ka’an. 

Muslimoonni garuu ni dammaqan, qabsoo jalqaban, barreeysuu jalqaban, 
dubbachuu jalqaban, Ahbaashii saaxiluun qullaa dhaabaan Alhamdulillaah! 

Anis waan Rabbiin na beeysise fayyadamee Kitaaba Aqiidaa hedduu fii 
Kitaaba Ahbaashii muraasa dubbisuutti seene. Waanin hubadhes barreeysuu 
jalqabe. Facebook irratti Muslimootaaf Ibsuu jalqabe. Muslimoonni hedduun 
irraa fayyadamuu Isaanii naaf himan. 

Ahbaashii Saaxiluuf barruun facebook irratti barreeysaa turee fii garii haarawa 
walitti qabee Kitaaba lammaffaa “Aqiidaa Ahlus-Sunnaah fii Kijiba 
Ahbaashii” qopheeyse. 

Rabbiin Ahbaashii nutti fidee nu dammeeyse Faaruun Isaaf taatuudha. 
Alhamdulillaah! 

Kitaaba kana hoggaa dubbiftan waan faayidaa qabu hedduu akka argattan hin 
shakku garuu dogongorarraa qulqulluu tahuu Isaa hin amanu. Kanaaf 
dogongora kiyya nama naaf himu nin galatoomfadha. 

Rabbiin dalagaa guyyaa qiyaamaa Isa biratti fudhatama argattu akka naaf 
godhu nin kadhadha. Isinis akka du’aaii Anaa fii Haadhaa fii Abbaa kiyyaaf 
akkasumas Muslimoota cunqurfamaa jiran hundaaf gootan Isin kadhadha. 

Rabbiin Nasrii Islaamaatiin nu haa gammachiisu. 

• Hubachiisa! 

Kitaaba kana Muslimni hundi akka fedhetti baayyisuu, facaasuu, hiruu, bakka 
muraasa ifiif fedhe keessaa fudhachuu fii Intemeetaan facaasuu ni dandaha. 
Guutu Maxxansee gurgurachuus ni dandada. Kana hunda Osoo naan hin 
mariyanne godhuu hayyamee jira. 

Garuu maqaa Kitaabaa jijjiruu, Maqaa kiyya jijjiruu fii Maqaa biraa itti 
moggaasuu hin hayyamne. Namni akkas godhuu barbaadu sababaa Isaa naaf 
Ibsee itti amanu hayyamuun kiyya ni mala. 

Rabbiin bilisummaa Islaamaatiin nu haa gamachisu. 

Urjii Ahmad 
Ramadaana 21,1434 
July 29, 2013 

Galata 

Galanni duraa fii dhumaa hin qabne Rabbii kiyyaaf taha. Inni Osoo naaf 
laaffisuu baate adunyaan hundi na bira dhaabbattu humaa naaf hin gootu. 

Itti Aansuun Koree Muslimootaa tan badii malee haqa dubbachuu fii 
gaafachuuf hidhaman nin galatoomfadha. Osoo jeynummaan Isaan qabsaawuu 
baatan silaa arra Adawwiin Islaamaa waan feetu godhutti dhihaatte. 

Rabbiin galata Isaanii Jannata haa godhu. 

Hiriyoota kiyya kan Facebook warra qabsoo Islaamaatiif tattaaffii guddoo 
godhaa turtanii fii kan ammallee itti jirtan hunda galatoomfachuun fedha. 

Galanni keessan Jannata haa tahu! 

Akka addaatti Obboleysa kiyya Munshiida/ Wallisaa Islaamaa Seyful Islaam 
nin galatoofadha. Galanni Kee Jannata haa tahu! 

Ulamaa’ii teenya tan ifiif beelooytee, dheebottee, rakkattee amantii qulqulluu 
tana nuun geeyse yoomillee galata Isaanii nuti deebisuu hin dandeenyu. 

Rabbiin galata Isaanii Jannata haa godhu. 

Qabsaawoota Islaamaa kan osoo hin hifanne Qabsoo godhaa jiran, Finfinnee, 
Asaasaa, Dodoolaa, Shaashamannee, Mattuu, Baddallee, Jimmaa, Dasee, fii 
kanneen biraa hunda Rabbiin galata keessan Jannata haa godhu. 

Harargee fii Baalee Rabbi qabsoof haa kaasu. 

“Namni nama hin galatoofanne, Rabbi hin galatoofatu. ” 

Hundi keessan galatoomaa. 

Nasriin Isin haa gammachiisu. 

Aqiidaa Ahlusunnaa wal Jamaa’aa. 

Ahlusunnaan eenyu? 

Ahlusunnaa wal Jama’aan Warra karaa Rasuulaa s.a.w qabatee irratti waliif 
gale jechudha. Warra karaa Rasuulaa s.a.w qabate Sahaabaadha. Isaan warra 
Isaan boodaa Taabi’iinaaf dabarsan. Warra Taabi’ootaa waan Sahaabaa irraa 
baratan Hadiisaa, Tafsiiraa fii Aqiidaa warra Isaan boodaa barsiisan. 

Haala saniin Jecha Rabbii fii Jecha Rasuulaa s.a.w waliif dabarsaa Amantii 
nuun gahan. Warra Ahlusunnaa jechuun warra karaa qajeelaa Salafoota nu 
duraa qabate qofa. Abbaan fedhe maqaa kanaan waan if yaameef Ahlusunnaa 
hin je’amu. Mizaanni maqaa Ahlusunnaa namaaf sabachiisu Quraanaa fii 
Hadiisa. 

Namni Quraanaa fii Hadiisa faalleeysaa ani Ahlusunnaa ifiin je’u hundi 
Ahlusunnaa miti. Maqaa osoo hin taane dalagaatu laallama. Kan Quraanaa fii 
Hadiisa jala deeman Ahlusunnaadha. Kan Sahaabaa fii warra Isaan boodaa 
jala deeman Ahlusunnaadha. 

Ahlusunnaan tuuta qajeeltuu takka. Ahlusunnaa ykn Ahlul Hadiis moggaasni 
Isaanii kan haqaa. Ahlusunnaa Suufiiyyaa ykn Ahlusunnaa Suufii wanni 
je’amu hin jiru. Ahlusunnaan takkittiidha. 

Ahlusunnaa beekuuf karaan gabaabaan Quraanaa fii Hadiisa hordofuu 
Isaaniiti. Warra waan Sahaabaan jette je’u. Warra waan Salafoonni irratti 
waliif galan hin kallafne. 

Isaan hanga guyyaa qiyaamaa ni jiraatan. Heddoominni Adawwii Isaanii Isaan 
hin miidhu. Rabbiin Isaaniif tumsa. Isaanis Amantii Isaatiif ni tumsan. 

• Aqiidaa Ahlusunnaa wal Jama ’aa 

Aqiidaan Ahlusunnaa takkittiidha. Aqiidaan Isaanii Quraanaa fii Hadiisa. 

Hundee Amantii keessatti wal dhabanii hin beekan. Damee Fiqhii keessatti 
wal dhabanis hundi Aqiidaan tokko. Biyyaan adda fagaatanis hundi Aqiidaa 
Quraanaa fii Hadiisa malee Aqlii Isaarraa hin fudhatu. 

Aqiidaa Keessatti wanni Isaan amanan gabaabnaan akka Aramaan gadii kana. 

• Haqaan gabbaramaan Rabbii tokkicha qofa akka tahee fii Muhammad 
ergamaa Isaatii fii Nabiyyii Isaa tahuu amanan. Durri wanni itti 
amanuun dirqamaa Shahaadaa lameeni. Rabbi tokkicha haqaan 
gabbaramu akka tahe beekuu fii Ragaa bahuudha. Kan lammaffaa Nabi 
Muhammad s.a.w Ergamaaa Isaa kan xumuraa akka tahee beekuu fii 
ragaa bahuudha. 

Namni tokko Islaama seenuuf dura kana amanuu qaba. Haqaan gabbaramaan 
Rabbi malee akka hin jirre Rabbii fii Rasuulli s.a.w ragaa bahanii jiran. 
Malaaykaa fii warri beekkumsa qabus akka haqaan gabbaramaan Rabbi malee 
hin jirre ragaa bahanii jiran. 

• Ahlusunnaan Rabbii Isaanii Sifa inni ifiin yaameen yaaman, Tan 
Rasuulli s.a.w Isaan yaameen Isa yaaman. Sifa Isaatiin Rabbii Isaanii 
beekan. 

Warri Sunnaa Rabbiif sifa Inni ifiin yaamee fii Rasuulli s.a.w Isaan yaame 
malee hin sabachiisan. Quraanaa fii Hadiisa qofarraa sifa Rabbii fudhatan. 
Aqlii fii Falsafaan waa’ee Rabbii beekuu hin dandeeysu. Kanaaf Ragaan 
Isaanii Quraanaa fii Hadiisa qofa. 

Imaamu Ahmad Rabbi irraa haa jaalatuu “Rabbiin sifa ifiin yaame malee ykn 
Rasuulli s.a.w Isaan yaame malee hin yaamamu, Quraanaa fii Hadiisarraan 
tarkaanfatuun hin tahu. ” Jechuun dubbate. 

Ahlusunnaa Sifa Rabbii tan Quraanaa fii Hadiisa keessatti dhufte ni 
sabachiisan. Hikkaa hin jijjiran, hin didan, hin fakkeeysan, akkaataa sifa 
Rabbii hin dubbatan akkuma dhuftetti sabachiisanii bira dabran. 

Sifa Rabbii hikkaa Osoo hin jijjirre amanan keessaa: 

• Harka Rabbii akkuma Rabbiin Quraana keessatti dubbatetti sabachiisan. 

Rabbiin akkana je’a: “Yaa Ibliis! Maaltu waanin harka kiyya lamaaniin 
uumeef Sujuuduurraa si dhorge?” Suuraa Saad: 75 

Warri Sunnaah Sifa Quraanaan dhufte akkuma dhufteetti sabachiisan. Akka 
Mu’atazilaa fii Jahmiyyaa (Ahbaashii ammaatti) hin jijjiran. Isaan harka 
Rabbiin ifiin yaame ni didan, hikkaa jijjiran. 

Ahlusunnaan Akka warra Mushabbihaatti (warra fakkeeysutti) sifa Rabbii 
uumatti hin fakkeeysan. 

Akkuma Harka Rabbiin ifiin yaame sabachiisanitti sifa biraa tan Quraanaa fii 
Hadiisaan dhufte hunda akkuma dhuftetti sabachiisan. 

• Quraanni Jecha Rabbii akka tahe amanan, Isaatu dubbate. Kun Aqiidaa 
warra Sunnaati. 

“Namnì Quraanni jecha Rabbiiti miti, uumama je’u Kaafira” Ulamaaii warra 
Sunnaarraa jecha beekkamaadha. Kitaaba kana keessatti bakka heddutti jecha 
kana arguuf teeysan. 

Quraanni bakka fedhetti qara’amu, bakka fedhetti katabamu jecha Rabbiiti, 
Isaatu dubbate. 

• Rabbiin akka Isaan malutti Arshiirratti ol tahe jechuu amanan. 

Ahlusunnaan Rabbiin Samii torbanii olitti Arshiirratti akka Isaan malutti ol 
tahe jechuu amanan. 

Waan Sifa Rabbii tahe tan Quraanaa fii Hadiisaan dhufte hunda akkaataa 
beekuu baatanis akka Isaan malutti jechuun amaniin bira dabran. 

Rabbiin Quraana Isaa bakka torba keessatti “Rabbiin Arshiirratti ol tahe.” 
Jechuun sifa Isaa nuuf himee jira. Rabbiin ifiif sabachiisee jira Ahlusunnaan 
Ol tahuu Rabbiin ifiif sabachiise shakkii malee amanan. Hikkaa hin jijjiran, 
hin didan, hin fakkeeysan, akkaataa ol tahinsa Rabbii hin dubbatan. Wanni 
Isaan amanan Rabbiin akka Isaan malutti ol tahuu qofa. 

Imaamu Maalik Rabbi Rahmata haa godhuuf Rabbiin akkamitti ol tahe 
jechuun gaafatamnaan “Ol tahuun Rabbii beekkamaadha, akkaataan hin 
beekkamu, Itti amanuun dirqama, kanarraa gaafachuun Bid’aadha.” 
Jechuun deebise. 

• Gad bu’uu Rabbii ni amanan. 

Ahlusunnaan Rabbiin halkan hunda gama Samii Adunyaatti akka Isaan 
malutti gad bu’a jechuu amanan. Akkaataan maleetti, uumatti fakkeeysuun 
maleetti, diduun maleetti waan dhufe amanan. 

Rasuulli s.a.w akkan je’e “Rabbiin keenya halkan hunda gama Samii 
Aduniyaatti gad bu’a, yeroo halkan irraa harkii 3 dabare. Rabbiin ni je’a 

( Eenyuu na kadhata kaniin awwaadhuuf? Eenyuu na kadhata kaniin 
kennuuf? Eenyuu araarama narra barbaada kaniin araarmuuf’ 

Bukhaarii: 1145 fii Muslim: 758 

“Hadiisa kana sahaabaa hedduutu Rasuularraa odeeyse. Warra beekkumsa 
Hadiisaa qabu biratti Mutawaatira je’ama.” Sheekul Islaam Ibnu Teymiyyaa. 

Ibnul Qayyim Sahaabaa 29 irraa Hadiisa gad bu’uu Rabbii dubbatu kana 
Odeeysee jira. 

Imaamu Zahabiin akkana je’a: “Hadiisa Nuzuulaa (gad bu’uu Rabbii) himu 
ilaalchisee kitaaba tokko barreeyseetin jira. Hadiisni sun Mutawaatira tahuu 
shakkii hin qabu.” Al-Uluw laalladhu. 

Ahlusunnaan Hadiisa akkanaa kan sifa Rabbi dubbattu akkaataa beeku 
baatanis shakkii malee amanan. 

Fudeeyl Binu Iyaad akki je’e “Hoggaa Jahmiyyaan (Ahbaashiin ammaa) 
Rabbiin Samii duniyaatti akka Isaan malutti gad bu ’utti hin amanu sin jedhan, 
Ati ammoo Rabbii waanfedhu dalaguttin amana ja’iin. ” 

Nutis Ahbaashiin Rabbii waan fedhu dalagutti amanna haa jennuun! 

• Rabbiin Guyyaa Qiyaamaa dhufuu ni amanan 

Ahlusunnaan waan Rabbiin ifiin yaame tan didan hin qaban, tan fakkeeysan 
hin qaban, tan hikkaa jijjiran hin qaban, hunda akka Isaan malutti jechuun 
amanan. 

Warri Haqaa Rabbiin guyyaa qiyaamaa akka Isaan malutti ni dhufa jechuu 
amanan. Ragaan Isaanii hoggaa hunda Quraanaa fii Hadiisa. 

Rabbiin akkana je’a: u Gaafa Rabbiin kee dhufe, ammas Malaaykaan tarree 
hedduun dhufte.” A1 Fajri: 22 

Sifa dhufiinsa Rabbii akkuma sifa biraa Ahlusunnaan ni dhugoomsan, hin 
fakkeeysan, akkaataa hin dubbatan, hin didan, hikkaa hin jijjiran. Rabbiin 
waan Isaan malu Isaatu beeka. Eega inni ifiin dubbate diduun nuutu sirra 
beeka Rabbiin jechuu fakkaatti. 

• Guyyaa Irraa boodaa ykn Guyyaa Qiyaamaatti amanuun Aqiidaa warra 
Sunnaati. 

Warri Sunnaa Guyyaa qiyaamaa akkuma Rabbiin dubbate itti amanan. Du’a 
booda kaafamuu fii waan guyyaa qiyaamaa keessatti argamuuf taa’u kan 
Rabbii fii Rasuulli s.a.w dubbatan hunda itti amanan. 

Guyyaa qiyaamaa Ilmi namaa hundi kaafamee Rabbi dura dhaabbata. Kitaaba 
Isaa namuu ni fudhata. Kan bitaan fudhatuu fii kan mirgaan fudhatuu jira. 
Gaafii gaafatamanii deebisuutu jira. Mizaanaatu jira. Siraax Dildila je’amuu 
jira, kan Rifeensarra qallaa, kan Ableerra qaraa. Siraaxirra kan fiigaa dabruu 
fii kan shorraaqaa dabruus ni jira, Namuu akkuma dalagaa Isaatiin wal dabra. 
Kan dabruu dadhabee Azaabatti kufus ni jira. 

Rabbiin akkana je’a: “Sa’aan (Qiyaamaan) akka dhuftu Shakkiin Isii keessa 
hin jiru. Rabbiin dhugumaan warra qabrii jiru ni kaasa.” Al-Hajj: 7 

Mizaanni akka jiru hoggaa dubbatu Rabbiin Arshiirratti ol tahe akkana je’a: 

“Guyyaa Qiyaamaa Mizaana Haqaa ni keenya. Lubbuun takkallee humaa 
hin miidhamtu. Yoo (Dalagaan gaariin ykn hamtuun) hanga firii 
sanaaficaa takka argamte Isii ni finna. Nuti waa herreegoo tahuuf ni 
geenya. ” Al-Anbiyaa: 47 

Ammas Rabbiin akkana je’a: 

“Warri Mizaanni (dalagaa gaarii) Isaanii ulfaatteef Isaan warra Milkaawe. 
Ammas warri Mizaanni (dalagaa gaarii) Isaanii haffallatte/Salphatte, Isaan 
warra lubbuu Isaanii Hoongeeysani, Jahannama keessa turoodha/keessaa 
hin bahan.” Al-Mu’minuun: 102-103 

• Warri Amane Rabbii Isaanii Akhiiraatti akka argan amanuun Aqiidaa 
warra Sunnaati. 

Quraanni, Hadiisni, Sahaabaa fii warri amane hundi Rabbiin guyyaa qiyaamaa 
Mu’minootaaf akka Ijaan mullatu irratti waliif galanii jiran. 

Rabbiin akkan je’a: “Fullan gariin guyyaa saniin keessatti (guyyaa 
Qiyaamaa) Iftuudha. Rabbii Isii dawwattuudha.” Al-Qiyaamaa:22-23 

Rasuulli s.a.w Ji’a kudha shaneessaa laalee akkana je’e: 

“Isiin Rabbii keessan arguuf teeysan akka Ji’a tana argitanitti...” Hadiisa: 
7434 

Warri haqaa Ahlusunnaan Rabbii Isaanii guyyaa qiyaamaa Ijaan akka argan 
shakkii malee amanan. Quraanaa fii Hadiisaan akkuma sabate amanuu malee 
diduun aadaa yahuudaati. 

• Warra Ahlusunnaa biratti Iimaana jechuun “Qalbiin dhugoomsuu, 
Afaaniin dubbatuu fii qaamaan dalaguudha. Ibaadaan ni dabala, 
Cubbuudhaan ni xiqqaata.” 

Iimaana jechuun Qalbiin dhugoomsuu hoggaa jenne Shahaadaa lamaanii fii 
Shari’a dhugoomsuudha. 

Afaaniin akka dhugoomse ragaa bahuu qaba. Qalbii qofaan dhugoomsuun 
gahaa miti. Arrabaan dubbatuu qaba. Eegas Shari’aa Qaamaan dalaguu qaba. 
Salaata, Zakaa, Soomana, Jihaada fi k.k.f. 

Yoo haalli sadeen dubbatame nama tokkorraa argame namni sun Mu’mina 
ykn nama amane je’ama. 

Ulamaa’iin Ahlusunnaa kanarratti waliif galanii jiran. Namni Iimaanni qalbiin 
dhugoomsuu qofa je’u warra jallatee karaa gad lakkise. Iimaanni qalbiin 
dhugoomsuu fii dalagaan wali bira argamuu qaba. 

Iimaanni ni dabala, ni xiqqaata/ni hir’ata. Toltuu Rabbiin ajaje dalaguun ni 
ida’a. Hamtuu Rabbiin irraa dhorge dalaguun ni hir’ata. Mu’mintoonni 
Iimaana keessatti wal caalan. 

Iimaanni Sahaabaatii fii keenya tokkoo miti. Abuu Bakr As-Siddiiq irra 
guuttamaa Ilma namaati Iimaanaan. Iimaana akka Abuu Bakr qaba jechuun 


13 



dalagaa warra bid’aati. Iimaanni Ilma namaa hanguma Ibaadaatti wal caalan 
wal caala. 

Ulamaa’iin Ahlusunnaa warra Iimaanni hin ida’u, hin irrattu, dalagaa miti, 
qalbiin dhugoomsuu qofa je’u irratti kijiba Isaanii deebisuuf Kitaaba waan 
kana qofa dubbatu barreeysaa turan. 

• Qadaratti Amanuun Aqiidaa warra haqaati. 

Warri Ahlusunnaa wanni hundi Qadaaraan argamti jechuu amanan. Waan 
Rabbiin Murteeyse malee wanni takka tan argamtu hin jirtu. 

Ilmii namaa dalagaa dalaguuf fedhiinnaa mataa Isaa qaba, garuu Rabbiin 
waan Inni dalagu san hamtuu taatuu, Toltuu taatuu Isaatu Uume. 

Warri karaa irraa bahe kan Qadara keessatti akkaan jallate tuuta lama Isaanis 
Qadariyyaa fii Jabriyyaadha. 

Qadariyyaan akki jettu “Ilmi namaa waan dalagu hunda ifiif uume malee 
Rabbiin hin uumnee irraa quba hin qabu. Eega namni dalage booda Rabbiin 
waan san beeka.” Jechuun Jallina hoongaa baheen dhufan. Isaan keessaa tuutti 
gariin wanni Qadaraan murteeyfame tokkolleen hin jiru jechuun Quraanaa fii 
Hadiisa kijibsiisanii jiran. 

Jabriyyaan akki jettu “Ilmi namaa filannoo waan je’amu takka hin qabu, waan 
dalagu hunda dirqamaan dalaga. Rabbiin Isaan dirqee jira.” Akka jarri kun 
jedhutti Ilmi namaa hoggaa zinaa godhuu fii farshoo dhugu dirqamaan godha 
malee fedhinnaa hin qabu. Kanaaf waan san kan godhaa jiru Rabbi qofa 
jechurra gahan. 

Qadariyyaan Ilmi namaa waan dalagu ifiif uuma Rabbiin hin beeku jechuun 
daangaa dabarte, Jabriyyaan ammoo Gabrichi fedhiinnaa waa dalaguun hin 
qabuu Rabbii isa dirqee daleeysisa jechuun daangaa dabarte. 

Warri Ahlusunnaa Jiduu gala waan hunda keessatti. Qadaraan wanni hundi 
murtaawuu ni amanan, Ilmi namaa waan dalagu fedhiin akka dalagus ni 
amanan. 

Ahlusunnaan Qajeelloo fii Jallinni Rabbi biraa tahuus ni amanan. Rabbiin 
abbaa fedhe qajeelcha, Abbaa fedhe Jallisa. 

Ahlusunnaan nama waan qadaraa keessatti xinxallii guddisee falamuu warra 
Bid’aa je’aniin. Rabbiin waan fedhe dalagaa hin gaafatamu, gabroottan Isaa 
waan dalagan irraa ni gaafataman. 

• Jannataa fii Azaabaan ragaa namaa bahuu keessatti Ahlusunnaan maal 
amanan? 

Warri Ahlusunnaa akka waliigalatti namni Islaamarratti du’e booddeen Isaa 
Jannata akka taate amanan. Muslimootarraa Namni Azaaba seenus booddee 
Jannata Seenuun Isaa hafa hin qabdu. Muslimni tokkolleen Azaaba seenee Isii 
keessatti hin hafu. Akkasumas Namni Kufrii Irratti du’e warra Azaabaa akka 
tahu amanan. Azaaba keessaa bahinsaa fii booqannaan Isaaf hin jiru. Kana 
jechuun ebaluu fii eebalu jechuun maqaa Osoo hin kaafne akka waliigalatti 
Mu’iminni warra jannataati, akka walii galatti kaafirri warra Azaabaati. 

Ahlusunnaan Sahaabaarraa warra Rasuulli s.a.w maqaa dhahee Jannata 
seentan je’een akkuma dhufetti sabachiisan. 

Saniirraa Kudhanan Jannataan gammachiifaman: Abuu Bakr As-Siddiiq, 
Umar binu Al-Khaxxaab, Usmaan binu Affaan, Aliyyi binu Abii Xaalib, 
Xalhaa binu Abiidillaah, Zubeeyr binu Al-Awaam, Abdurahmaan binu 
Awfi, Sa’ad binu Abii Waqqaas, Sa’iid binu Zeeyd binu Amri binu Nawfal, 
Abuu Ubeeydaa Aamiir binu Al-jarraah hunda Isaanii Rabbiin irraa haa 
jaalatu. 

Akkasumas Rasuulli s.a.w Saabit Binu Qeeysi binu Shammaas warra 
Jannataa tahuu Isaa ragaa baheefii jira. 

Ammas Hassani fii Husseen Ilmaan Aliyyi binu Abii Xaalib. “Irra caaloo 
dargaggoo Jannataa” jechuun Isaaniif ragaa bahee jira. 

Ahlusunnaan warra Rabbii fii Rasuulli s.a.w Azaaba akka seenan maqaa 
dhahanii himan akkuma dhufetti sabachiisan. 

Warri Azaabaa kan maqaan dhahaman: Abuu Lahab Maqaan Isaa AbdulUzaa 
binu AbdulMuxxalib Adeera Nabiyyiiti s.a.w. Jaartii Isaa Ummu Jamiil 
Arwaa bintu Harb akka warra Azaabaa tahan Rabbiin Quraanaan buusee 
mirkaneeyseefii jira. Osoo Isaan lamaanuu lubbuun jiranii. 

Suuraa Masad guutuun Isaaniirraa dubbatti. 

Kan biraa Abuu Xaalib Maqaan Isaa AbduManaaf binu AbdulMuxxalib 
Adeera Rasuulaa s.a.w. 

Rasuulli s.a.w “Irra salphaan warra Azaabaa Abuu Xaalib kophee lama itti 
kaayan (tan Azaabaa) saniif jecha sammuun Isaa danfa” Bukhaarii: 6564 

Ahlusunnaan Orma Rabbii fii Rasuulli s.a.w maqaa dhahan kana malee 
Muslimarraa nama tokko maqaa dhahanii Jannata jira je’anii hin Murteeysan, 
Cubbuu nama dalagus Azaaba jira je’anii itti hin murteeysan, Garuu Nama 
gaarii dalaguuf Jannata Kajeelan, Warra cubbuu dalaguurraa Azaaba sodaatan. 

• Sadarkaa Sahaabaa Rasuulaa s.a.w warra Ahlusunnaa biratti. 

Sahaabaa Rasuulaarraa s.a.w irra caaloon Khulafaa’u Raashidiina afurani. Irra 
caalaan ummata Muhammad Abuu Bakr As-Siddiiq eegas Umar binu Al- 
Khaxxaab, eegas Usmaan binu Affaan eegas Aliyyi binu AbdulMuxxalib. 
Isaan irra caaloo ummata Muhammad tahuu warra Sunnaah hin shakku. 

Namni Isaanii fii Sahaabaa Rasuulaa s.a.w akka waliigalatti tokko keessaa 
jibbu, kan maqaa hamaan Isaan kaasu warra jallinaati. Shii’aan Sahaabaa 
Rasuulaa s.a.w nama muraasa malee hundi kafaranii jiran jechuun hamtuu 

Isaanirraa dubbatan. Abuu Bakrii fii Umar Kaafira jechuun Arkaana Amantii 
Shii’aati. 

Sheekul Islaam Ibnu Teeymiyyaan “Namni Sahaabaa keessaa tokko arrabsu, 
kan eega Rasuulli s.a.w du’ee Sahaabaan hundi Kafartee jirti je’u, Kan 
Sahaabarraa namni Islaamummaa irratti hafe nama kudha wahi je’u ykn Isaan 
cubbuu gurguddoo dalaguun ajaja Rabbii diigan jechuu amanu shakkii malee 
Kaafira. Sababaa Jecha Rabbii fii Rasuulaa s.a.w kijibisiiseef jecha. Rabbiin 
Isaan irraa jaaladhe jechuun Quraana keessatti bakka hedduutti dubbatee 
jira.” 1 

Ahlusunnaan waan Sahaabaa jiddutti argame Rabbiif dhiisan. Waa’ee Isaan 
jiddutti argame dubbachurraa arrabni Isaanii qulqulludha. Hamtuu fii 
eeybiidhaan Isaan hin kaasan. Rahmata Rabbii Isaan hundaaf ni kadhatan. 
Waahiloota caalaa Ambiyootaa Rabbiin Isaan godhuun Isaan filee jira, Isaan 
irra caaloo ummata Muhammad. 

Akkasumas Ahlusunnaan “Ahlul Beytii” Maatii Rasuulaa s.a.w ni jaalatan. 
Akkasumas beerran Isaa hundi haadha Muslimootaa tahuu amanan. 
Ahlusunnaan hunda Isaanii ni jaalatan, Hamtuun Isaan hin kaasan. 

• Ahlusunnaan waan Rasuula s.a.w irraa sabate kan aqliin teenya itti 
geysuu fii itti hin geenye hunda ni amanan. 

Akka Hadiisa “Israa fii Mi’raajaa” Samii ol koru Rasuulaa s.a.w ni 
dhugoomsan. Qureeyshiin amanuu diddee dubbii san akka malee guddifte. 
Muslimoonni ammoo ni amanan. 

Sanirraa Ammas Mallattoo Qiyaamaa tan akka Dajjaal dhufuu, Iisaan ilma 
Maryam Samii bu’ee Dajjaal Ajjeesuu, Ya’juujii fii Ma’juuj bahuu, 
“Daabbaa” Bineensi nama dubbiftu argamuu, Aduun gama seensaatiin bahuu 
fii waan kana fakkaatu kan Aqliin itti hin geenye hunda ni amanan. 


1. Saarimul Masluul: 586-587 

Akkasumas Gaafii qabrii, Azaaba Qabrii fii Qananii Qabrii keessatti Ilmi 
namaa qunnamu ni dhugoomsan. 

Kun gabaabinaan Aqiidaa Ahlusunnaa akka Hundeetti laallamtu. Muslimi 
hundi kana amanee irratti waliif galee jira nama Sheeyxaanni itti taphaataa 
jirtu malee. 



AQIIDAA IMAAMMAN AFRANIIFIIKIJIBA AHBAASHII 

Imaamman Afran Eenyu? 

Imaamman Afran jechuun Muslimoonni Warra Sunnaa tahan kan qajeelloo 
Isaanii irratti waliif galanii jala deeman Imaamman Afur beekkamoodha. 

Isaanis: Abuu Haniifaa, Maalik, Shaafi’ii fii Ahmad binu Hanbali. Jarri Afran 
kun Duree warra Sunnaa “Imaama” jechuun beekkamani. Seenaan Isaanii 
ballinaan Kitaaboota adda addaatiin qophaawee jira. Kitaaba kana keessatti 
seenaa Isaanii Caalaa Aqiidaa Isaanii irratti xiyyeefanna. 

Ahbaashiin Maqaa Sunnaa Dr. Shifarraawii fii Mallas Zeenaawii Irraa 
muudamtee Ahlusunnaa Suufii jechuun mooggaasa argattee ittiin dhiichisaa 
jirti. Wanni nama dhiibu Mallas Zeenaawii fii Dr. Shifarraaw warra Sunnaa 
je’anii tuuta takka moggaasuudha. Hoggaa kana Mallasii fii Dr. Shifarraaw 
Ahlusunnaa Suufii Isaantu hoggana jechuudha. Mallas qabrii keessaa, Dr. 
shifarraaw biroo keessaa Ahbaashii hogganan. Hoggaa dubbiin akkana taate 
Aqiidaa dubbachuun dirqama taha. 

Imaamman Islaamaa jala deemuuf Aqiidaa Isaanii beekuun barbaachisaadha. 

1. Imaam Abuu Haniifaa (bara 80-148 hijira) 

Maqaan Isaa guutuun Nu’maan binu Saabit binu Zuuxaa binu Marzabaan 
hoggaa tahu, kan Inni beekkamuun Imaam Abuu Haniifaadha. “Imaamul 
A’azam” Imaama Guddaa je’amuun beekkama. Bara 80 hijiraa/699 A.L.F 
Magaalaa Kuufaa Iraaqitti dhalate. Bara 148 hijiraa/767 A.L.F Adunyarraa 
gama Aakhiiraa dabre. 

Mazhabni Isaa “Hanafiyaah” jechuun beekkama. Bamoota Fiqh keessatti 
hordooftoota hedduu qaba. Rabbiin Rahmata Isaaf haa godhu Imaam Abuu 
Haniifaa. 

Aqiidaa Isaatti hoggaa dhufne, Aqiidaan Isaa Aqiidaa Sahaabaa fii warra 
Isaan boodaati, Karaa Salafaa qajeelaadha. Abuu Haniifaan Aqiidaa salafaa 
qabaachuu Isaatiif kitaaboonni Isaa ragaa ni bahan. Warra Falsafaa kan 
zamana Isaa jiran Hadiisaa fi Quraanaan Albaasaa ture. Rabbiin Jannataan haa 
qananiisu. 

• Aqiidaa Imaam Abuu Haniifaa 

Amma Aqiidaa Abuu Haniifaan Towhiida keessatti Amanuu haa laallu. 

Abuu Haniifaan akkana je’a: 

1. Tawwassula Ilaalchisee “Namichi kadhatu tokko Yaa Rabbi! haqa 

ebaluutiif haqa Anbiyaatiif, Haqa ka’abaatiif haqa ergamtootaatiif 

2 

waan akkanaa naafgodhi jechuun Jibbamaadha”. 

2. Sifa Rabbii Ilaalchisee “Rabbiin Sifa akka uumamaa qaba jechuun hin 
dubbatamu, Jaalalaafii Jibbaan Isaa akkaataan maletti sifa Isaati, Kuni 
jecha warra Ahlus-sunnaati, Rabbiin ni jaalata, ni Jibba, jaalalli Isaa 
sawaaba (galata) hin je’amu, Jibbaan isaa Qixaaxa (adaba) hin je’amu, 
Isaaf sabachiifna waan Inni ifiin je’a. Harkaafii Ijji Isaa tan Uumamaa 
hin fakkaattu. ” 

3. “Rabbiin Harka qaba, Fuula qaba (kan Isaan malu),Akkuma Quraana 
keessatti dubbate sani, Suni Sifa Isaati akkaataan maleetti (akkaata Isaa 
hin beynu), harkii Isaa jabeenya ykn Qananii hin ja’amu, akkas jechuun 
Sifa Rabbi diduudha. Akkas jechuun jecha warra Mu’atazilaati 
(fudhatama hin qabu). ” 2 3 4 


2 . Sharhii Aqiidaa Xahaawiyaa, Fuula 234, Sharhii Fiqhul Akbar Kan Qaarii Ulamaan je’amu 
tolche, fuula 198. 

2. Fiqhul Absax, fuula: 56. 

3. Fiqhul Akbar, fuula: 10 

4. Asmaa wa sifaat, fuula: 456 (Kitaaba Beyhaqii). 

4. Hoggaa Gad Bu’insa Rabbii kan Halkan gama boodaa sanirraa 
gaafatame “Gad Bu’a akkaataan maleetti (akkaataa hin beynu)” 
jechuun deebise. 5 

5. “Rabbiin gama gubbaa/ oliitii kadhatama malee gama jalaatii miti. 
Gamni jalaa sifa Rabuubiyaa (Rabbummaa) fii Uluuhiyyaa 
(Gabbaramaa) hin tahu. ” 6 

6. “Rabbiin sifa akka uumama qaba jechuun hin dubbatamu. ” 

7. “Namni Rabbiin Samii ol jira moo dachii keessa jiraa hin beeku je’u, 
kafaree jira. Ammallee namni Rabbiin Arshiirratti ol tahuu nin amanaa 
garuu Arshiin samii ol jirtii fii lafa keessa jirtii hin beeku je’u kafaree 
jira. ” (Arshiin Samii Torbanii oli jirti). 8 

8. Intalti takka Rabbiin ati gabbartu eysa jira jechuun gaafannaan, Abuu 
Haniifaan “Rabbiin samii olitti jira, lafa keessaa miti. ” jechuun 
deebiseef. Gurbaan tokko “Rabbii Isin wajjiin jira hin je’uuree?” 
jechuun gaafannaan, “Sun akkuma ati xalayaa nama tokkoof 
barreesitee sii wajjiin jira jettu sanii garuu ati Isarraa fagoo jirta” 
jechuun deebisan. 9 

9. “Rabbiin ni dubbata, garuu akka dubbii teenyaati miti. ” 10 

10. “ Rabbiin Nabii Muusaa dubbisee jira. Nabi Muusaan jecha 
Rabbii dhagayee jira. Akkuma Rabbiin Quraanaan nuufhime sani. ” 11 


5. Fiqhul Absax, fuula: 51 

6. Fiqhul Absax, fuula: 56. 

7. Fiqhul Absax, fuula: 46 

8. Asmaa wa sifaat, fuula: 429 

9. Fiqhul akbar, fuula: 302. 

10. Fiqhul Akbar: 9 

11. Fiqhul Akbar: 8 

11. “Quraanni jecha Rabbii ol taheeti, Waraqaa keessatti 

katabamaadha, qalbii namaa keessatti ni hajfazama, Arrabaan ni 

12 

qara’ama, Nabiyyi keenya s.a.w Irratti buufame. ” 

12. “ Sahaabaa Rasuulaa s.a.w tokkollee kheeyriin malee hin 
kaafnu. ” 13 

Aqiidaan Abuu Haniifaa gabaabatti kana fakkaata, Bakka Ahbaashiin itti hin 
amannee fii ittiin nama kafarsiistu qofa filuuf barbaadeeti malee Aqiidaan Isaa 
waanuma hangana jechu miti. Imaam Abuu Haniifaan Kitaaba Aqiidaa Isaa 
Ibsuuf barreeyse qaba “Fiqhul Akbar fii Fiqhul Absax” Lamaanuu kan Isaati. 
Abbaan fedhe itti deebi’ee laaluu dandaha. 

Aqiidaa Asii Olitti dubbataman tan Abuu Haniifaan itti amanu tana nama 
amanuun Ahbaashii fii Adawwii Islaamaa hundi Wahbiyyaa je’aniin. 

• KIJIBA AHBAASHII 

Ahbaashiin qaphxilee asi olitti ka’ an kana hunda Isaa ykn irra hedduu Isaa hin 
fudhatan. Garuu warra Sunnaa kan Imaamman Afran jala deemu tahuu Isaanii 
Mallas fii Dr. Shifarraaw ragaa tahaniifii jiran. 

Abuu Haniifaan Aqiidaa Salafaa tan Muslimoonni durirraa hanga arraa 
amanan jala deema. 

Kitaaboonni Asi olitti dubbataman kuni barreefamnii harka namaa jiran, hundi 
afaan arabaati. Ammas Aqiidaa Abuu Haniifaa akka tahe kan amanamu 
Kitaaba Aqiidaa Xahawiiyaah je’amuutu jira. Kitaabni guutuun Ahbaashii 
dhukkee irraa kaasa. Wanni haalaan nama gammachiisu afaan Oromootiin 
kitaabni sun Sheek Muhammad Rashaad Abdulleetiin hiikkamee lafa jira. 
Ahbaashiin sanis hin fudhattu. 


12 . Fiqhul Akbar, fuula: 13 

Kana hunda wajjiin Ahbaashii akka tahuu qabnu Mootummaan murteessee 
Aqiidaa nuuf filee, itti nu dirqaa jira. 

Ahbaashiin kan fudhattu kitaaba Abdullahi Harari, Kitaaba Mallas, Dr. 
Shifarraaw, ETV, Kowsarii (Filoosoofara guddaa warra Mazhaba Shaafi’ii 
fudhuun haraama je’u), Ibnu Arabii (Sheeyxaana Nabiyyii hundarran caala 
ifiin je’e, saree fi karkarroon Rabbi je’e), Hallaaj (Ani Rabbii dachii fii samii 
uume kan haqaati Ifiin je’e). Jara kana warri akka jala deemnu itti nu yaamaa 
jiran. 

• Xumura 

Aqiidaan Abuu Haniifaa hangana qofatti barreefamee dhume jechuu miti. 
Kitaaboonni Isaa ni jiran, akkasumas kitaaboonni Aqiidaa Isaa ballinaan ibsan 
ni jiran. Garuu Ahbaashiin waan diddee ittin Islaamarraa baate arguuf 
gabaabatti Aqiidaa Imaam Abuu Haniifaa akka hubattan barbaadeeti. 

Rabbiin Falsafaa sheeyxaanaa hunda jalaa nagaya nu haa baasu. 

Akka hundatti haqni ni Injifata. 


Allaahu Akbar!!! 



2. IMAAMU MAALIK BINU ANAS (Bara 93-179 Hijiraa) 

Aqiidaa Imaam Abuu Haniifaa laallee jirra. 

Ahbaashiin Wahbiyyaa hoggaa je’an Aqiidaa Imaamman Afranii warra 
dhugoomsee jala deemu jechuudha. Ahbaashiin jechoota Abuu Haniifaa kan 
kutaa tokkoffaa keessatti dubbanne san hunda hin fudhatan. Garuu jechoota 
Ulamaa’ii tanaa bakka Isaaniif tahu takka takka qabatanii Jazbaa fi dargaa 
humaa hin beyne itti gawwomsaa jiran. 

Aqiidaan warra salafaa (warri Sahaabaa fii Isaan boodaa) Aqiidaa Qulqulluu 
falsafaarraa bilisaati. 

Ahbaashiin guddinaan wanni jala deemtu Falsafaadha, Islaamarraa xiqqo 
waan Isaaniif tahu itti laaqanii jiran. Afaan Arabaatiin warri libaanoos hoggaa 
Iyyu wallaalaan keenya Quraanaa fii Hadiisa saha, Dubbiin garuu akkasii miti, 
Kitaaba Falsafaa kan Abdullaahi Hararii fii fakkaattoonni Isaa kataban maqaa 
siif dhahan. Kowsarii, Ibnu Arabii, Abdullaahi Harari, hundi warra falsafaati. 

Kanaaf Ulamaa’ii hin sehin! 

Amma Imaamman Afran keessaa kan lammaffaa Aqiidaan Isaa maal akka 
taate waliin haa hubannu. 

Imaamu Maalik binu Anas bara 93 hijiraa/711 A.L.F Madiinaatti dhalate. 
Bara 179 hijiraa/ 795 A.L.F Adunyarraa gara Rabbii Isaa godaane. 

Imaamu Maalik Imaam (duree) warra Sunnaa keessaa tokko, Moggaasa 
“Imaamu Darul Hijiraa” (Duree biyya Hijiraa) je’amuun beekkama. 

Mazhabni Isaa Maalikiyyaa jechuun yaamam, Fiqihii keessatti Mazhaba Isaa 
Muslimoota Sunnaa hedduutu hordofa. 

Kitaabni Isaa kan Hadiisa hedduu Sahiiha qabaachuun Faarfamu Muxa’a 
Imaamu Maalik jechuun kan beekkkamu. 

• Aqiidaa Imaamu Maalik 

Imaamu Maalik Aqiidaa Ahlus-Sunnaatiif tumsuun beekkama. Warra Bid’aa 
kan falsafaa adda addaa Islaamatti laaqu hunda balaaleefachuun Imaama 
beekkamu. Aqiidaa Warra Sunnaa dubbatanii Imaamu Maalik ka’uu hin oolu. 

Imaamu Maalik Akkana je’a: 

1. “Rasuulli s.a.w Akkaataa ficaan itti qulqulleefatan barsiisee Towhiida 
Osoo hin barsiisin dhiise jechuun waan hin malle. ” 14 

2. Imaamu Maalik waa’ee Sifa Rabbiirraa gaafatamanii “Akkuma dhuftetti 
(sabachiisaa) bira dabraa. ” Jechuun deebisan. 15 

3. Rabbiin Guyyaa qiyaamaa ni argamaa jechurraa gaafatamanii “ee ni 
argama. Akkuma Rabbiin Quraana keessatti ‘Fuulli gariin Rabbii ni 
daawwatti’ je’e sani” jechuun deebisan . 16 

4. Gurbaan tokko Imaamu Maalik Osoo barsiisaa jiruu Masjidaa 01 seenee 
“Rabbiin Arshiirratti ol tahe (je’aa Quraanni) Akkamitti ol tahe?” 
je’ee gaafateen. Imaamu Maalik dallanee mataa gad qabate, qaamni Isa 
hurke, san booda ol je’ee “01 tahinsi Rabbii waan beekkamaadha, Itti 

1 7 

Amanuun dirqama, (akkaataa) gaafachuu Bid’aadha. ” 

5. 01 tahuu Rabbii hoggaa sabachiisu akkana je’e “Rabbiin Samii Oli jira, 
beekkumsi Isaa bakka hunda jira ” 18 


12. Zammul Kalaam: 210 

13. Daara Quxnii Kitaaba Sifaat: fuula 75, Ajuuriin kitaaba Sharii’aa je’amu fuula, 314, Beyhaqiin 
Kitaaba I’itiqaad: 118, Ibnu AbdulBar, Tamhiid: 7/149. 

14. Ibnu AbdulBar: Iniqaa: 36. 

16. Abuu Nu’eymi Kitaaba Hiliyaa: 6/325, Saabuuniin Kitaaba Aqiidatu Salaf: 17-18, Beyhaqii 
Asmaa wasifaat: 408. 

17. Abuu Daawud kitaaba Masaa’ilul Imaam Ahmad: 263, Ibnu Abdul Bar Kitaaba Tamhiid: 8/137. 

18. Ibnu AbdulBar Intiqaa keessatti, fuula: 34. 

6. Imaamu Maalik Iimaana hoggaa Ibsu akkana je’a “Iimaanni Jechaafii 
dalagaadha, Ni ida’aa, ni irrata (ni xiqqaata). ” 19 

7. Sahaabaa Rasuulaa s.a.w Ilaalchisee “Namni Sahaabaa keessaa 
namuma tahe tokko hamtuun kaase, yookaan qalbii hamtuun laale, Inni 
sun qooda Muslimootaa keessaa waa takka hin qabu.” Akkanatti 
Jaalalaa fii kabajaa Sahaabootaa Ibsa 

8. Waa’ee falsafaa Ahbaashii fii warrii Isii duraa ittiin jallatan Ilaalchisee 

akkana je’a‘A/ 2 / Falsafaa amantiitti laaqan (tan kalaama je’aniin) nin 

jibba, warri biyya teenyaa (Ulamaa’iin Madiinaa) ni jibban, Irraa 

dhorgan, akka warra Jaahmiyaatti falsafaa naanneessuun 
21 

jibbamaadha. ” 

9. Imaamu Maalik Shirkii fii Falsafaa walitti qabee akka waan takkatti 

laala, akkana jechuun Ibsa “Ilmi namaa tokko Osoo diilii gurguddoo 

22 

hunda dalagee shirkii fii falsafaa irraa ifeege jannata ni seena. ” 

Imaamu Maalik Aqiidaan Isaa gabaabdutti kana fakkaata. Imaamni guddaan 
Ahlusunnaa kun Maqaa Ahlusunnaa Suufii je’amuun If yaame hin beeku, Ilmi 
namaa tokkolleen Isaan yaamee hin beeku, Inni Imaama Ahlusunnaati. 
Ahlusunnaa Suufii jechuun falsafaa Ahbaashii tan Mallas maqaa irraa jijjiree 
moggaase. 

Imaamu Maalik Osoo arra jiraate Aqiidaa Ahbaashii tana akkuma Jaahmiyyaa 
saaxilaa ture, silaa saaxilee qullaa Isaan dhaaba. Imaamu Maalik Rabbi 
Rahmata haa godhuuf. Imaamu Maalik warra falsafaa kan falamaa guddatu 
zamana Isaa keessatti akka malee albaasaa ture. 


19. Abuu Nu’eymi Hiliyaa keessatti, 6/327. 

20. Jaami’I Bayaanal Ilm: 415. 

21. Hilyaa: 6/325. 

Falamaa Isaanii tan faayidaa hin qabne akkana jechuun Muslimoota irraa 
dhorgaa ture: “Hoggaa namni falamaa guddatu dhufe hunda, nuti waan 
Jibriil Nabiyyiitti fide dhiifnee, falamaa (warra falsafaa) fudhannaa?! ” 

Lakkii hin fudhannu Imaama keenya! Falamaa Ahbaashii hin fudhannu! Waan 
Jibriil Rasuulatti s.a.w fide qofa fudhanna! 

• KIJIBA AHBAASHII. 

1. Rabbiin 01 hin jiru, gad hin jiru, mirgaa fii bitaa hin jiru, duubaa fi dura 
hin jiru, Adunyaa keessaa fii adunyaa ala hin jiru. (karaa gabaabaatti hin 
jiru jechuu qofaatu namaaf gala) Ahbaashiin falsafaa akka taate 
hubachuuf dubbiin tun qofti ni geeysi. 

2. Sifa Rabbii hiikkaa jijjiruun dirqama je’an. Imaamu Maalik ammoo 
“akkuma dhuftetti sabachiisaa bira dabraa” je’a. 

3. Falsafaa (Ilmul Kalaama) barachuun barbaachisaa je’an. Imaamu Maalik 
ammo jibbamaadhaa irraa fagaadhaa jechuu bira dabree Shirkiitti 
dhiheeyse. 

Towhiida Rasuulli s.a.w barsiisee jirra. Ulamaa’iin Irraa dhaaltee akka 
Imaamu Maalik Ibsan kanatti Ibsanii jiran Garuu Ahbaashiin sammuun 
teenya waan hin fudhanneef Towhiida Misoomaa kan Mallas fii Dr. 
Shifarraaw jaalatan salphaa, falsafaa adda addaarraa qopheessuu qabnaa 
akka waan je’aniiti. 

Amantii Ahbaashii fashaltuu tana qawween malee Ilma namaa amansiisuun 
waan ulfaatuuf mootummaan qawwee qabu hundaan bira dhaabbatee nama 
dirqa. 

Sababaa Aqiidaa Imaamman afranii jala deemnuuf nama meeqaatu 
hidhame, Ajjeefame, biyyaa ari’ame. 

Rabbiin falsafaa Ahbaashii jalaa hawaasa keenya haa baraaru. 

Aqiidaa Imaamu Maalik siif wayya moo Aqiidaa Falsafaa tan Ahbaashiiti? 


27 




3. IMAAMU SHAAFI’II (Bara 150-204 Hijiraa) 


Kutaa kana keessatti Imaam beekkamaa biyya teenyatti Mazhabni Isaa 
haalaan hordofamu laalla. Ahbaashiin Osoo hin qaanfatin Mazhaba Shaafi’ii 
jala deemna jechuun Isii dhugaa moo kijiba? 

Imaamu Shaafi’iin Ahlusunnaa Suufiidha? 


Imaam Shaafi’ii je’ama maqaan Isaa guutuun Abuu Abdullaah Muhammad 
binu Idriis Ashaafi’ii je’ama. Dhaloonni Isaa bara 150Hijiraa/767 A.L.F 
Gaazaa, biyya Filisxeen keessatti. Duuti Isaa 204Hijiraa/820 A.L.F Biyya 
Misraa keessatti. 

Mazhaba Imaamu Shaafi’ii warri hordofu Shaafi’iyyaah je’aman. Mazhaba 
Afran Muslimoonni Fiqih keessatti hordofan keessaa Mazhaba Irra hedduun 
Muslimoota hordafan akka tahe himama. 

Imaamu Shaafi’iin nama dura Fiqih fii Usulul Fiqh kitaabaan qopheessee ture, 
Rabbi Rahmata haa godhuuf. 

• Aqiidaa Imaamu ShaafVii 

Imaamu Shaafi’iin Imaama warra Ahlusunnaa ture. Inni takkaa Ahlusunnaa 
Suufii maqaa je’un kaafamee hin beeku, Inni Suufiyyaa hin turre. Inni 
Imaama warra Ahlusunnaa qofa, maqaa amma Mallas fii Dr.Shifarraaw 
Ahbaashiif kennan kana Imaamu Shaafi’iin irraa quba hin qabu. Osoo jiraate 
silaa kijibdu tana akkuma Jaahmiyyaa godhe san saaxil isii dhaaba. 

Ahlusunnaa Suufii Imaamu Shaafi’iin irraa qulqulluudha. 

Aqiidaan Asi gaditti laallu hundi Aqiidaa Imaamu Shaafi’ii waan Inni ifiif 
dubbate qofa. 

1. Qooda Towhiidaa Sadeen hoggaa ibsu Imaamu Shaafi’iin akkana je’a 
“Jechi warra Sunnaa taniìn Ani irra jiru, taniin Saahibban kiyya warra 
Hadiisaa irratti arge, taniin Isaanirraa baradhe, warri akka Sufiyaan 
As-Sowrii fii Maalik akkasumas warri biraa hundi irra turan, Haqaan 
gabbaramaan akka Allaah malee hin jirre sabachiisuudha, Muhammad 
Ergamaa Rabbii tahuu sabachiisuudha, Rabbiin Arshiirratti ol tahuu 
sabachiisuudha, Uumaa Isaatti akka fedhatti dhalaawa, Rabbiin gama 

23 

Samii duniyaatti akka Ifiif fedhatti gad bu ’a jechuu dhugoomsuudha. ” 

2. Warra Sifa Rabbii hin sabachiifnee fii warra hikkaa Quraanaa jijjirau 
qabna je’uun akkana je’a “ Hoggaa nama hikkaan maqaa Rabbii 
jijjiramu qabdi (Zaahiraa miti) ykn dubbiin akka je’ame kanaa miti 
(Zaahira Quraanarra jiru kanaa miti) je’u argite, Nama san Zindiiqa 
(nama amantii hin qabne bazbazaa) tahuu Isaa beeki. ” 24 

3. Rabbiin Sifa Ifiin yaame sabachiisuu Ilaalchisee akkana je’e “Faarun 
tan Rabbiiti, Kan siifa Isaan maltuun if dubbate, kan hanga namni Isa 
wassafuu olitti If wassafe (hanga namni Isarraa dubbatee waa’ee Isaa 

25 

himuu olitti waa’ee ifii dubbate.)” 

4. Ammas akkana je’e: “ Sifa Rabbii tan Quraanaa fii Hadiisa keessatti 
dhufte hunda ni sabachiifna, garuu fakkeessuu fii akkaataa dubbachuu 

irraa fagaanna, akkuma Rabbiin je’e ‘wanni takkalleen fakkaataa 

26 

Rabbii hin taane, Inni dhagayaadha, Argaadha’ 

5. Iimaanni maal akka tahe hoggaa Ibsu akkana je’e “Iimaanni (amanuun) 
Jechaan dubbachuu, dalagaa qaamaa fii qalbiidhaan dhugoomsuu 

tahuu qaba. ” 


22. Al-Uluw Imaamu Zahabii, fuula 120, 176. 


23. Ibnu Abdul Bar Kitaaba Intiqaa, fuula 79. 

24. Ar-Risaalaa Kitaaba Imaamu Shaafi’ii fuula 7, 8. 

25. Siiraa A’alamu Nubalaa 20/341. 

26. Al-Intiqaa: 81 

27. Zammul kalaam: 215, Siiraa A’alami Nubalaa: 10/31 

6. Firqaa Jalloo akka Ahbaashii jalatti salaatuun akka hin taane hoggaa 
dubbatee jira “Raafidaa (Shii’aa), Murji’aa fii Qadariyyaa jalatti hin 
salaatinaa. Murji’aan Iimaanni afaanumaan dubbachuu qofa je’an. 
Raafidaan Abuu Bakrii fi Umar Khaliifaa miti je’an. Qadariyyaan 
warra waan ifiif feene daleyna malee Rabbiin humaa hin qaddarree 

• y yy28 

je u. 

7. Warra falsafaa ilaalchisee akkana je’an “Warra Falsafaa kana taraa 
takka qofan Isaan wajjiin falame, Saniif jecha hoggaa hunda araarama 

29 

Rabbii kiyyarran barbaada. ” 

8. “Nama falsafaa baratee amantiin Isaa nagaya baate argee hin beeku” 

9. Imaamu Shaafi’iin Jibbeensa falsafaaf qaburraa Nama Falsafaa baraturra 
nama dilii hunda dalageetu irra wayya waan shirkirraa fagaateen hanga 
jechuu gaheetii jira. “ Ilmi namaa tokko diilii hunda dalagee shirkii 
qofarraa fagaatutee jiraatuutu, Falsafaaa (kalaama) baraturra irra 

Isaaf caala. ” 

10. Sahaabaa Rasuulaa s.a.w Ilaalchisee akkan je’e “Rabbiin 
Sahaabaa Rasuulaa s.a.w faarsee jira, Rasuulli s.a.w sadarkaa Isaanii 
dubbatee jira, Isaan booda sadarkaa akka Isaanii namni qabaatuu 

dandahu hin dhufu. 

Aqiidaan Imaamu Shaafi’ii gabaabsinee tana fakkaatti. Inni Ahlusunnaa wal 
jama’aa ture. Aqiidaa Salafaa qulqulluu tana nuuf dubbatee jira. Rabbiin 
Rahmata haa godhuuf Imaamu Shaafi’ii. 


28. Zammul Kalaam: 213, Siiraa A’alamu Nubalaa: 10/30 

29. Al-Ibaanatul Kubraa: 535, 536 

30. Manaaqibu Shaafi’ii kitaaba Ibnu Abii Haatim: 182. 

31. Manaaqibu Shaafi’ii: 1/442 

32. Manaaqibu Shaafi’ii: 1/442 


30 



• KIJIBA AHBAASHII 


Ahbaashiin nuti Shaafi’iyyaah ifiin je’an, garuu Imaamu Shaaffiin waan 
Isaan uuman hundarraa qulqulluudha. Kan nama dhiibu Mazhaba Isaaniitis 
Shaafi’iyyaa tahu kan nuuf himu Dr. Shifarraawii fi Mallas tahuu isaati. 

1. Imaamu Shaafi’iin Suufiyyaa maqaa je’amuun kaafamee hin beeku. 

2. Maqaa Ashaa’iraa je’amuun If yaameetis hin beeku, Namni akkasitti isa 
Moggaases hin jiru. 

3. Imaamu Shaafi’iin Sifa Rabbii tan Quraanaa fii Hadiisni dubbate hunda 
akkuma dhufteetti sabachiisuu amana, Ahbaashiin akka waliin quba 
qabnu bazbazaa fii falsafaadha. Hikkaan jijjiramuu qaba je’an. 

4. Ahbaashiin falsafaa keessa achii kuttee, wanni Isiin jettu Rabbiin akkas 
jechuu Isaati miti, akkana jechuu fedhe, aqliin hin fudhattu, waan kana 
fakkaatu dubbatan. Imaamu Shaafi’iin nama akkana godhatu hoggaa 
argitan Zindiiqa (nama amantii hin qabne bazabazaa) jechuu itti 
murteesaa je’a. 

5. Imaanni (amanuun) Ahbaashii biratti Afaaniin guyyaa tokko “laa Ilaaha 
Illallaah” jechuun gahaadha, feetu umrii tee guutuu hin salaatin, akka 
feetetti haraama dalagi humaa hin qabu. Imaamu Shaafi’iin ammoo 
Iimaanni afaaniin dubbachuu, qaaman dalaguu, qalbiin dhugoomsuu 
tahuu qaba je’e. 

6. Imaamu Shaafi’iin namni Iimaanni afaaniin dubbachuu qofa je’u 
Murji’aadhaa jalatti hin salaatinaa jechuun Muslimoota gorsa. 
Ahbaashiin waan jechuuf taa’aan ani hin beeku. 

7. Ahbaashii baratti falsafaa (Ilmul kalaam) barachuun dirqama. Imaamu 
Shaafi’iin Nama kalaama baratee amantiin Isaa nagaya baateef argee hin 
beekuu je’a. 

Afaan si hin Murin Imaamu Shaafì’ii! Dhugaa dubbatte! 

Tanaaf Ahbaashiin akka Imaamu Shaafi’iin je’e kanatti falsafaa (Kalaama) 
umrii itti fìxxee amantiin isii laaqamte, bazbazaa Zindiiqa taatee hafte. 

Ahbaashii fii Imaamu Shaafi’ii maalumaatu walitti Isaan fidee? 


Samii fii dachii walitti fiduutu irra dhihaata! 
Rabbiin warra haqa wajjiin deemu nu haa godhu. 


4. IMAAMU AHMAD BINU HANBAL (Bara 164-241 Hijraa) 

Aqiidaa Imaamman afranii wal hin dhabdu. Hundi Imaamman warra Sunnaati, 
Isaan Aqiidaa salafaa qulqulluu barsiisaa turan. Saniif jecha rakkoo adunyaa 
hedduu qunnaman. Rabbiin hunda Isaanii irraa haa jaalatu. Tokkolleen Isaan 
keessaa Ahlusunnaa Suufii je’amee hin jiru. 

Imaamu Ahmad binu Hanbal bara 164 Hijiraa/ 780 A.L.F Iraaq magaalaa 
Baghdaad keessatti dhalate. Bara 241 Hijira/ 855 A.L.F du’ee Adunyarraa 
gara Jalqaba jiruu Akhiiraatti gargale. 

Imaamu Ahmad Aqiidaa keessatti sadarkaa guddaa qaba, rakkoo hedduu 
sababaa Aqiidaa Salafaa qunnamee jira. Inni moggaasa “Imaamu 
Ahlusunnaa” (duree warra Sunnaa) je’amuun moggaafame jira. 

Zamana Mu’tazilaan Mootummaa gargaarsifattee dirqamaan nama kafarsiistu 
(Akkuma amma biyya teenyatti mootummaa gargaarsifatanii nama kafarsiisaa 
jiran kana) Imaamu Ahmad dura dhaabbannoo guddaa godhe. 

Koree “Mihna” (Qorattuu) je’amtu hundeessanii namuu qoratamaa ture. 
(Akkuma Amma Majlisni Dr. Shifarraawiin hogganamu itti jiru kana.) Gaafiin 
nama hundaaf dhihaattu “Quraanni Makhluuqa (waan uumame) malee jecha 
Rabbiiti miti” namuu gaafii tanaaf eeyyee jechuun yoo hin deebisne, ni 
ajjeefama, ni hidhama ture. 

Imaamu Ahmad akkas jechuu didee hidhamee, tumame Irra aanaa Imaam 
warra Sunnaa je’amee moggaafame. Akkanatti amantiin as geeyse. Arra garuu 
biyya teenyatti Wayyaaneen warra Aqiidaa Sunnaa namaaf kennuu fii 
namarraa fuudhu tahanii Muslimoota hidhaa, ajjeesaa jiran. 

• Aqiidaa Imaamu Ahmad 

Imaamu Ahmad Aqiidaa tee nuuf himi yoo jenneen akkana taha deebisaan 
Isaa. Dubbiin Asii gadii hundi tan Imaamu Ahmad binu Hanbali: 

1. “Rabbììn durìllee, arrallee dubbataadha. Quraanni jecha Rabbiiti, 
uumamaa miti. Rabbiin sifa hanga Inni nuuf dubbate qofaan wassafama 

malee itti hin Ida ’amu. ” 

2. Imaamu Ahmad Hadiisa Sifa Rabbiirraa dubbatu kan Jahmiyyaan diddu, 
waa’ee Rabbi arguu, Isr’aa, Arshii kanaan maal jetta? Je’amee 
gaafatamee akkana je’e “ Hadiisa kana warri Sunnaa qeebalee waliif 
dabarsee jira, kanaaf akkuma dhuftetti Sabachiifnee bira dabarra. ” 34 

35 

3. “ Namni Rabbiin hin dubbatu je’u Kaafira. ” 

4. “Hadiisa Rabbiin guyyaa Qiyaamaa akka argamu dubbatu itti amanna, 
dhugaadha. ” 36 

5. “ Sifa Rabbii tan Inni ifiin yaame Isaaf sabachiisaa, tan inni ifirraa 
dhabama godhe Isinis Isarraa dhabama godhaa (Rabbiin hin 

37 

wassafinaa) ” 


33. Kitaabul Mihna kan Hanbal: 68 

34. Xabaqaatul Hanaabilaa: 1/56 

35. Sunnaa Kitaaba Abdullaahi binu Ahmad binu Hanbal: 17 

36. Sharhu I’itiqaadi Ahlisunna wal jama’aa: 2/507 


37. Manaaqibul Imaam Ahmad Kitaaba Ibnul Jowzii: 221. 

6. Waa’ee Jaahmiyyaa haadha Ahbaashii ilaalchisee akkana jechuun ibsa 
godhe “Jahm Ibni Safwaan (Abbaan firqaa Jahmiyyaa) “Namni Sifa 
Rabbii tan Quraanaa fii Hadiisa keessatti dhufte sabachiisu kaafira, 

38 

Rabbi uumatti fakkeese ” jechuun kijiba dubbata. ” 

7. Rabbiin ol tahuu Jahmiyyaa fii Ahbaashiin didduu Imaamu Ahmad 
akkatti sabachiisa “Nuti wanni amanu Rabbiin Arshiirratti akka ifiif 
fedhetti ol tahee jira, daangaan maleetti, Ilmi namaa akkaataa himuu 
hin dandahu. ” 39 

8. “Namni Rabbiin guyyaa qiyaamaa hin argamu je’u Kaafira .” 40 

9. Rabbiin gaafa Nabi Muusaa dubbise sagaleen hin dubbifne warra je’u 
akkam jettaniin? Jechuun gaafatamee akkatti deebise “Rabbiin sagaleen 
dubbate, Hadiisa kana akkuma dhufetti dabarsina. ” 41 

10. Iimaanni maal akka tahe hoggaa Ibsu akkana je’e “Iimaanni ni 
dabalaa, ni xiqqaata. Akkuma Hadiisa keessatti dhufe. ” 42 

11. “ Salaanni, Zakaan, Hajjiin, gaarii dalaguun hundinuu Iimaana. 
Dilii dalaguun Iimaana ni xiqqeesa. ” 43 

12. “Iimaanni jechaa fii dalagaadha, ni dabala, ni xiqqata. Namni 
tokko zinaa yoo dalage, farshoo yoo dhuge Iimaanni isaa ni xiqqaata. ” 

44 


38. Ar-radu Alal Jahmiyyaah Kitaaba Imaamu Ahmad: 104 

39. Dar’uu ta’arudi naqli wal aqli Ibnu Teymiyyaa: 2/30. Abdulqaadir Jeylaanii Kitaaba Isaa “Al- 
Ghuniyaa li-xaalibii Xariiq Al-haqq” fuula: 98 

40. Xabaqaatul hanaabilaa: 1/59, 145. 

41. Xabaqaatul Hanaabilaa: 1/157. 

42. Manaaqibu Imaamu Ahmad: 173. 

43. Sunnaa Kitaaba Khallaal: jecha “Qowlii” 97ffaa. 

44. Sunnaa kitaaba Abdullaahi binu Ahmad: 1/307. 

13. Sahaabaa Ilaalchisee akkana jechuun Aqiidaa warra haqaa ibsa 
“Aadaa warra Sunnaarraa Sahaabaa hunda waan gaariin kaasuudha. 
Hamtuu Isaanii dubbatuu dhabuudha. Wal dhabbii Isaan jiddutti 
argamtes irraa dhaabbachuudha. ” 45 

14. Falsafaa Ahbaashiin barsiistu Ilaalchisee akkana je’e “Namni 
Falsafaa (kalaama) jala daddeemu hin milkaawu. Namni Falsafaa 
hordofu booddee Jahmiyyaa tahuun Isaa hafa hin qabdu. ” 46 

15. Warra falsafaa Osoo hanga fedhan Hadiisa beekanillee itti hin 
dhalaawinaa je’a “Warra falsafaa (kalaamaa) waliin hin taa’iinaa, 
Osoo Sunnaa Rasuulaatiif s.a.w kan tumsan tahanillee. ” 47 

• KIJIBA AHBAASHII 

Ahbaashiin Aqiidaa Imaamman Afranii guututti hin fudhattu. Isaan warra 
falsafaadhaan Islaama balleeysuuf karoorfate. Aqiidaa Imaama Ahlusunnaa 
wajjiin hogga walitti laalle kijbni Isii hedduudha. 

1. Rabbii sifa ifiin dubbateen hin yaamamu jechuun tarree Jaahmiyyaa 
keessa jiran. 

2. Warra Sunnaa Kan sifa Rabbii akkuma Inni ifiin yaametti sabachiifna 
je’aniin, Kaafira jechuudhaan tarree Jaahmiyyaa keessa jiran. Imaamu 
Ahmad Jahm Ibnu Safwaan akka warra Sunnaatiin Mushabbihaa je’u 
dubbatee jira. Jahm binu Safwaan ni kijiba, Ahbaashiinis kijibduudha. 
Namni Rabbiin uumaa fakkaata je’e warra Sunnaah keessa hin jiru, 
garuu waan Inni ifiin je’e ni jennaan! 

3. Ahbaashiin Sahaabaa arrabsuun tarree Shii’aa keessa jiran. 


45. Sunnaa Kitaaba Abdullahi binu Ahmad: 77-78. 


46. Al-Ibaanaa: 2/538. 

47. Manaaqibu Imaam Ahmad: 205. 

4. Falsafaa barachuu fii barsiisuun amantiin Isaanii tan Jaahmiyyaa akka 
taate dirree bahanii jiran. 

5. Rabbiin hin dubbatuu jechuun Jaahmiyyaa wajjiin waliif galanii jiran. 

6. Iimaanni guyyaa tokko qofa “Laa ilaaha Illaallaah” jechuudha, hin ida’u, 
hin xiqqaatu. Farshoo namni dhuguufii kana halkan dhaabbachaa bulu 
hundi Iimaanaan wal qixa jechuudhaan, tarree Murji’aa keessa jiran. 

Ahbaashiin akkanatti bakka hundaa bazabazaa gurrattee Amantii “Bayya 
aynatuu” makamtuu taatee hafte. Falsafaan Isaan irraa waa hin fudhatin hin 
jirtu. 

Kan nama dhibu firqaa hundarraa jallina qofa fudhachuu Isaaniiti. 

Ammas Kan nama dhiibu Mallasii fii Dr. Shifarraaw Ahlusunnaa Suufii 
Isaaniin je’anii Muslimootaan wahbiyyaa jechuu Isaaniiti! 

Mee Isiin Ahbaashiidhaan Sunnii moo Bazabazaa “bayya aynatuu” moo 
“Falsafaa Ispriisi” moo maal jettaniin? 



Xumura Aqiidaa Imaamman Afranii 

Amantiin Muslimni itti amanu tan Rasuula s.a.w fii Sahaabaan amanaa turan, 
tan Imaamman afrun irratti waliif galan, tan Imaamman Salafaa hundi 
barsiisan akka argitan kana. 

Aqiidaa Imaamman Afranii akkuma dura Isiniif hime bakka Ahbaashiin hin 
amannee fii ittiin nama kafarsiistu qofa irratti xiyyeefadhe. 

Imaamman Salafaa kan biroo hedduu jira. Hundi Aqiidaa takka qabaachaa 
turan. Maqaan Isaanii Muslima, Ahlus-Sunnaa, Ahlul Hadiis (warra Hadiisaa) 
jechuun beekkaman. Salafa keessaa Namni Ahlus-Suufii jechuun 
Maggaafame ykn if yaame hin jiru. Ahlus-Sunnaan takkattiidha. Isaan warra 
Aqiidaa Qulqulluu qabatani, warra Kitaabaa fii Hadiisa jala akkasumas 
Imaamman Islaamaa gurguddaa hordofani. Falsafaa fii Shirkii irraa warra 
qulqullaawe. 

Ahbaashiin ykn warri Mootummaan Ahlus-Sunnaa Suufii jechuun moggaaste 
Amantii Haarawa Falsafaa gosa hundarraa walitti qabamtee uumamte. Isaan 
warra Shirkii fii Falsafaatti Muslimoota yaamu. Adawwiin Isaanii warra 
Ahlus-Sunnaa qulqulluu kitaaba Rabbii jala deemu hunda. Kanaaf nama 
Amantii Isaanii fokkoottu didee, Karaa qajeelaa Imaamman Islaamaa 
qabateen “Wahbiyyaa” jechuun maqaa itti baasanii duula itti banan. 

Namni sammuu qulqulluun Aqiidaa Imaamman Afranii fii Salafootaa dubbise 
hundi akka Ahbaashiin jallina taate beekuun salphaadha. 

Aqiidaa Imaamman Afranii akka gubbaatti argitan kana. 



AQIIDAA IMAAMMAN HADIISAA 

Imaamman Hadiisaa eenyu? 

Imaamman Hadiisaa Sahaabaa fii warra Isaan boodaa kan karaa Isaanii 
qabate. Warra Hadiisa Rasuulaa s.a.w walitti qabee nuun gahe. Isaan Aqiidaan 
Isaanii Quraanaa fii Hadiisa. Isaan Bid’aa hunda didanii Hadiisa Rasuulaa 
s.a.w Sahiiha qofa jala warra deemu. Warra bamoota hunda caalaa Hadiisa 
irratti xiyyeefachuun Amantii Islaamaa falsafaa fii shirkii adda addaa jalaa 
nagaya baase. Kanaaf “Ahlul Hadiis” warra Hadiisaa jechuun beekkaman. 

Imaamman Hadiisaa Imaamman Afran wajjiin warra Hadiisa walitti qabe 
hunda. Warra Hadiisa Rasuulaa s.a.w haffaze. 

Imaamu Maalik Kitaaba Hadiisaa “Muwaxa’aa” je’amu walitti qabee jira. 
Imaama Hadiisaa guddicha ture. 

Imaamu Shaafi’iin Kitaaba Hadiisaa “Munas Ash-Shaafi’ii” jechuun 
beekkamu walitti qabee jira. 

Imaamu Ahmad Hadiisa Rasuulaa s.a.w irraa Odeeyfame Sahiihaa fii Da’iifa 
jidduu Miliyoona tokko Haffazee jira. 

Kitaaba “Munad Imaamu Ahmad” jechuun beekkamu qaba. Kitaabni sun 
Haadisa kuma 40 akka if keessatti qabatee jira. 

Kanaaf Imaamman Afran warra Hadiisaati. Wanni kophaa bahaniin Mazhaba 
Fiqhii kan namni itti hidhatu qabaachuudhaan Imaamman biraa caalaa 
Muslimoota keessatti waan beekkamaniif. 

Imaamman Hadiisaa keessaa beekkamoo Aqiidaa Isaanii akka barruuf jecha 
kophaa baasuuf yaade malee Salafni hundi “Ahlus-Sunnaa, Ahlul Hadiis, 
Ahlul Asar” jechuun beekkaman. Warra Sunnaa, Warra Hadiisaa, Warra 
Hadiisa dhaale jechuudha. 

1. IMAAMUL BUKHAARII (Bara 194-256 Hijiraa) 

Maqaan Isaa Abuu Abdullaah Muhammad binu Ismaa’iil Al-Bukhaarii. 

Bar 194 Hijraa Bukhaaraa biyya Khuraasaan je’amtu tan amma Uzbeekistaan 
je’amtu keessatti dhalate. Imaamul Bukhaariin Kitaaboota hedduu qaba. 
Kitaabni Isaa Sahiihul Bukhaariin Quraanatti aanee warra Sunnaa biratti 
qulqullinaan fudhatama. Hadiisa kuma 7 ol walitti qabata. Imaamul 
Bukhaariin Barsiistoota kuma 1 olirraa baratee jira. Kitaaba Sahiihul 
Bukhaarii malee Kitaaba biraa “Adabul Mufrad” Kan haalaa fii amala gaarii 
irratti xiyyeefatuu fii Kitaaba “Khalqu Af’aalul Ibaad” Kitaaba je’amu, 
akkasumas kitaaboota biraa ni qaba. 

Imaamul Bukhaariin Muslimoota Sunnaa biratti beekkamaadha. Hadiisa 
Rasuulaa s.a.w walitti qabuun Muslimootaaf faayidaa guddoo lafa kaayee 
jirra. Imaamul Bukhaarii dalagaa Isaa Rabbi irraa haa jaalatu bara 256 Hijraa 
Khuraasaanitti du’ee awwaalame. 

• Aqiidaa Imaamul Bukhaarii 48 

Aqiidaa Imaamul Bukhaarii beekuuf Sahiihul Bukhaarii Kitaabu Towhiid 
Laaluun ni gaha. Hadiisa Sifa Rabbii dubbatu hunda sabachiisee hiikkaa Isaa 
Osoo hin jijjirre Salafni akkanatti amana jechuun ibsa. 


48. Kitaaba “Sharhu Usuuli I’itaqaadi Ahlus-Sunnaati Wal Jamaa’aa” Fuula 176-179 kan Imaam 
Hibatullaah binu Zeydi Al-Laalkaa’ii. Imaamu Al-Laalkaa’iin bara 418 hijiraa du’e. Muhaddisa 
beekkamaa Baghdaad. Imaamu Zahabiin waa’ee Isaa hoggaa dubbatu akkana je’e “Inni Imaama 
Hadiisa hedduu haffaze, Imaama Qir’aati, Baghdaad akkan warra fayyade keessaa tokko” Siiraa 
A’almu Nubalaa. 

Aqiidaa keessatti Imaamul Bukhaariin akki je’e: 

“Dhugumatti warra Sunnaa kan beekkumsa qaban kuma 1 ol qunnamee jira. 
Biyya adda addaatti Isaanirraa dhagayee jira. Makka, Madunaa, Iraaq, 
Shaam, Misrafii bakka adda addaatti Isaan dubbisee jira. 

Maqaa ulamaa’oota biyya adda addatti qunnamee keessaa garii eega dubbate 
booda “Isaan hundi waan kanaa gadii irratti waliif galanii jiran. Nama tokko 
Isaanirraa kan yaada kana keessatti wal dhabe argee hin beeku” jechuun 
Aqiidaa Isaanii tarreeysa: 

1. Iimaannii/Amantiin jechaa fii dalagaan argamuu qaba. 

2. Qur’aanni Jecha Rabbiiti, waan guyyaa keessaa uumamee miti. 

3. Hamtuu fii Gaariin Rabbirraahi, waan Inni fedheetu argama. 

4. Rabbiin Arshiirratti ol tahee jira, Uumaa Isaatiin adda bahaadha, akkuma 
Inni Kitaaba Isaa keessatti ifiin je’e, akkuma Rasuulli Isaa s.a.w je’etti 
01 tahee jira akkaata a gaafachuun maleetti. 

5. Rabbiin Arshiirratti akka Isaan malutti 01 tahee jira. 49 

6. Warri Amane Rabbii Isaanii guyyaa Qiyaamaa Jannatatti Ijaan ni ni 
arguuf, Sagalee Isaa ni dhagayan akka Rabbiin fedhetti. 

7. Ulamaa’iin qunnama san hunda keessaa nama tokkollee kan Sahaabaa 
Rasuulaa s.a.w hamtuun kaasu argee hin beeku. 

8. Waan Rasuulli s.a.w itti hin ajajin, Ifiif hin dalagin Bid’aa hunda irraa 
dhorgan, ni balaaleefatan. 

9. Karaa Sahaabaan Rasuulaa s.a.w irra turtetti nama yaaman, irratti 
jajjabaatan. 

10. Mootii Islaamaa irratti lola akka hin banne waliif dhaaman. 


49. Sahiih Bukhaarii, Hadiisa: 7418 

11. Namni Quraanni Uumama je’u Rabbii guddatti kafaree jira, 
Islaamummaa keessaa bahee jira. Namni Nama san Osoo beekuu hin 
kafarsiisne Inninuu Kaafira. 

12. Namni Quraanni nuti Qaraanu uumama je’u Jaahmiyyaadha. 

13. Mallattoon warra Bid’aa (warra karaa irraa jallatee) warra Sunnaa 
xiqqeeysuu fii maqaa Isaaniif baasuudha. 

14. Imaama Islaamaa wajjiin Jihaadaa fii Hajjii godhuun Dirqama 
Hanga guyyaa qiyaamaatti. Jihaada godhuun hin dhaabbatu hanga 
Qiyaamaatti, Dureewwan Muslimootaa waliin itti fufa, wanni Isa dhaabu 
tokko hin jiru. 

Jahmiyyaan warra Sunnaatiin “Mushabbihaa ykn Mujjasimaa” je’aniin. 
Rabbi uumatti fakkeeysuu jechuudha. 

Raafidaan/Shi’aan warra Sunnaatiin “Naasibaa” je’aniin. Warra Aliyyii 
fii maatii Rasuulaa s.a.w jibbu jechuudha. 

Garuu maqaan Isaan baasan kun tokkolleen warra Sunnaatiin hin malu. 
Isaan maqaa kanarraa qulqulluudha. Isaan warra Sunnaati. 

KIJIBA AHBAASHII 

Ahbaashiin falsafaa qulqulluu tahuu Isii beekuun salphaadha. Ulamaa’ii 
hunda faalleeysanii kophaa falsafaa ifiif uuman jala deemaa jiran. 

Imaamul Bukhaariin Rabbiin 01 tahe je’a. 

Ahbaashiin ol hin jiru gad hin jiru, adunyaa keessa hin jiru, adunyaa ala hin 
jiru je’an. 

Sahaabaa ni arrabsan. 

Iimaanni guyyaa tokko qofa afaaniin “Laa Ilaaha Illallaahu” jechuudha. San 
booda Iimaanni nama saniitiifii Iimaanni Rasuulaa s.a.w wal qixa jechuu 
Isaaniiti. Badii fedhe dalagus Iimaanni Isaa guutuudha. 

Warri Bid’aa maqaa namaa baasuun dur eegalte. Imaamul Bukhaariin warri 
Bid’aa warra Ahlus-Sunnaatiif maqaa adda addaa baasa jechuun Ibsee jira. 
Kunoo Ahbaashiin akkuma Jahmiyyaan Imaamul Bukhaariifaadhaan jettu 
nuun jechaa jirti. “Mushabbihaa, Mujjasimaa” sifa Rabbii waan sabachiifneef 
“Mujassimaa” nuun jetti. Rabbi Uumatti fakkeeysitan jechuu Isiiti. Jahmiyyaa 
fii Ahbaashiin takka tahuu Imaamul Bukhaarii irraa hubannee jirra. 

Ahbaashiin waan Rasuuli s.a.w itti hin ajajin, kan ifiif hin dalagin, kan 
Sahaabaan hin dalagin amantiidha jechuun itti jiran. Mowlida, Qabriif qaluu, 
Awliyaa yaammachuu fii Shirkiin isaan hambisan hin jirtu. 

Imaamul Bukhaarii jala deemuutu nuuf wayya moo Ahbaashiidha? 

Filannoon tan abbaati! 

Abbaan fedhe Falsafaa filatuu, Abbaan fedhes Sunnaa filachuu dandaha! 



2. IMAAMU TIRMIIZII (Bara 209-279 Hijiraa) 


Maqaan Isaa guutuun Abuu Iisaa Muhammad binu Iisaa At-Tirmiiziidha. Bara 
209 Hijiraa bakka Tirmiiz je’amtu tan amma Uzbeekistaan keessatti 
argamtutti dhalate. Bara 279 Hijira du’e. Ulamaa’ii Hadiisa Haffazanii walitti 
qaban keessaa tokko. Kitaaba “Jaami’ii At-Tirimiizii” ja’amu kan Sunan At- 
Tirmiizii Jechuun beekkamu keessatti Hadiisa Rasuulaa s.a.w walitti qabee 
jira. Akkasumas Kitaaba “Shamaa’ilul Muhammadiyyaah” je’amu keessatti 
Hadiisa Sifa Rasuulaa fii Jiruu Isaa akkaataa itti jiraate himu walitti qabee jira. 
Namni Rasuulli s.a.w maal fakkaataa bifa Isaa baruu fedhe Kitaaba 
Shamaa’ilul Muhammadiyyaa dubbisuu qaba. 

• Aqiidaa Imaamu At-Tirmiizii 

Imaamu Tirmiziin Aqiidaa irratti xiyyeefatee Kitaaba barreeysuu baatus 
kitaaba Isaa kan Sunan At-Tirmiizii je’amu keessatti Aqiidaa isaa Ibsee jira. 

Imaamu Tirmiziin akkana je’a: 

1. “Sahaabaan Rasuulaa s.a.w waan takkallee ìbaadaarraa dhiisuu 
Isaa kufriitti hin laalan, Salaata dhiisuu malee. ” 50 

2. Abuu Mus’aab Al-Madiinii irraa odeeysee waa’ee Iimaanaa hoggaa 
Ibsu akkana je’e : “Namni Iimaanni jecha afaanii qofa je’u Towbaa 
godhuu qaba, yoo dide Monni irraa darbamuu qaba. ” 51 

3. Sifa Rabbii Ilaalchisee akkana je’a“Hadiisni waa’ee sifa Rabbii 
dubbatu kan akka Halkan hunda gama boodaa gad bu’uu Rabbii, 
Harkaa fii sifa biroollee sabachiisuu fii itti amanuun Aqiidaa warra 
Sunnaati. Akkamitti? jechuun hin taatu. Imaam Maalik, Sufiyaan 


50. Sunana Titmizii Hadiisa:2622 

51. Hadiisa: 2622 

Binu Uweeynaa fii Abdullaahi Binu Mubaarak ‘Hadiisa Sifa Rabbii 
dubbattu akkuma dhuftetti sabachiisaa bira dabraa, akkaataan 
maleetti.’ Je’an. Kuni Aqiidaa warra beekkumsa qabuu tan warra 
Ahlusunnaa wal jamaa’aati.” 

“Ammoo Jahmiyyaan Hadiisa waa’ee sifaa dubbatu kana ni didan. 
‘Fakkeeysuudha ’ je ’an. ” 

“Rabbiin Qur’aana Isaa keessatti bakka heddutti Harka Isaa, 
Dhagayuu fii Arguu Isaa dubbatee jira. Jaahmiyyaan Aayaatoota 
kana hunda karaa ifiif feetetti hiikuudhaan Ulamaa ’ii Islaamaa 
khallaftee jirti. Jaahmiyyaan ‘Rabbiin harka hin qabu garuu Harka 
jechuun dandeetti jechuu Isaati’. ” Ja’an. 

“Is’haaq Binu Ibraahim akki je’e: ‘Fakkeeysuu jechuun yoo Harki 
Rabbii akka harka kiyyaati je’e, ykn Harka kiyya fakkatti je’e, Argaan 
kiyya kan akka Rabbiiti je’e, dhageeytiin tiyya tan akka Rabbiiti je’e 
hoggaa san fakkeeysee jira. Garuu Yoo akka Rabbiin ifiin je’e qofa 
je’e Harka, Argaa, Dhageeytii, kan akkaataa hin dubbanne, kan akka 

52 

kiyyaati yoo hin jenne kuni Fakkeeysuu hin je ’amu ’. ” 

KIJIBA AHBAASHII 

Ahbaashiin Jahmiyyaa tahuu Isii Imaamu Tirmiziin addeeysee jira. 
Ahbaashiin Kijibduun Ahlusunnaa Suufii ifiin jetti. Imaamu Tirmiziin 
Ahlusunnaa malee Ahlusunnaa suufii Jahmiyyaa tahuu isii himee jira. 

1. Ahbaashiin Rabbiin Harka hin qabu, Harka jechuun dandeetti jechuudha 
jechuun hoggaa hiikan Jahmiyyaarraa akka fudhatan ragaadha. 


52. Kitaaba dura dubbatame Hadiisa: 661 

2. Iimaanni Afaaniin guyyaa tokko dubbachuu qofa. San booda haraama 
feete daleeydus Abu Bakar Siddiq fi Umar wajjiin Iimaanni keessan wal 
qixa. 

3. Imaamu Tirmiziin namni Salaata dhiise Sahaabaa Rasuulaa s.a.w biratti 
akka Kaafiratti laallaman je’e. Ahbaashiin ammoo namni guyyaa tokko 
“Laa Ilaaha Illallaah” Afaaniin je’e Salaata dhiisu, Shirkii dalagu, 
Qabriif qalu, Soomanaa fi Zakaa dhiisu Iimaanni Isaa guutuudha. 
Iimaanni nama hundaa wal qixa je’an. Imaanni hin irratu, hin dabalu. 
Wal qixa. 

Falsafaan Ahbaashii Ahlusunnaa wajjiin wal hin himtu. Samii fii dachii adda 
fagoodha. 

Falsafaa Ahbaashii tana Qawwee fii gargaarsi Yahuudaa yoo bira hin jiraanne 
namni 2 jala hin deemu. Kanaaf qawween Mootummaan bira dhaabbatti. 

Rabbiin Falsafaa Jalloo Ahbaashii jalaa ummata Muslimaa nagaya haa baasu. 



4. IMAAM ABUU JA’FAR AX-XABARII (Bara 224-310 H) 

Imaam Abuu Ja’far Muhammad binu Jariir Ax-Xabarii bara 224 Hijiraa 
Xabaristaan bakka je’amtutti dhalate. Xabaristaan amma biyya Iraan je’amtu 
keessatti argamti. 

Imaamu Ax-Xabariin Beekaa Seenaa, Beekaa Hadiisaa, Beekaa Tafsiiraa fii 
Fiqhiti. Kitaabni Isaa “Tasfiir Ax-Xabarii” jechuun beekkamu “Jaami’ul 
Bayaan fii Ta’wiil Al-Quraan” Tafsiira Ulamaa’iin Islaamaa irratti 
waliigaltee hanga arratti jala deemtu tahuun beekkama. 

Tafsiirri Imaamu Ax-Xabarii Tafsiira Aqlii fii Falsafaa Osoo hin tahin Tafsiira 
Sahaabaa fii Taabi’inootaa walitti qabe. Aayaata hunda akka Sahaabaan itti 
hiikan hima malee hikkaa Isaa if biraa fidee irratti hin gurre. Saniif Tafsiirri 
Isaa Tafsiira Quraanaa qofa osoo hin taane akka kitaaba Hadiisaa fii 
Aqiidaatti laallama. 

Imaamu Xabariin Kitaaba Seenaa “Taarikhu Ar-Rusul wal Muluuk” je’amu 
qaba. Namni Seenaa Islaamaa fii Arabaa Qoratuu fedhe Kitaaba kana dubbisu 
malee Qorataa seenaa hin je’amu. Akkasumas barruu gabaabduu “Sariihu 
Sunnaah” jechuun Aqiidaa Ahlusunnaa keessatti Ibse qaba. 

Ibnu Jariir Ax-Xabariin Ulamaa’ii Hadiisaa gurguddoo keessaa laallama. Bara 
310 Hijiraa Hojii Isaa ta hanga guyyaa Qiyaamaa Isaaf dubbatamtu dhiisee 
biraa du’e. 

Rabbiin Jannataan Isa haa qananiisu. 

• Aqiidaa Ibnu Jarìir Ax-Xabarìi 

Imaam Ax-Xabariin Aqiidaa Isaatii fii Aqiidaa Salafaa barruu gabaabduu 
“Sariihu Sunnaah” Jechuun qopheeyse keessatti Ibsee jira. 


1. Quraanni Jecha Rabbii tahuu hoggaa Ibsu akkana je’e: “Quraanni jecha 
Rabbiiti, Isaatu dubbate, waan uumamee miti. Quraanni akka fedhetti 
katabamu, bakka fedhetti qara’amu, dubbi Rabbiiti. Waraqaarratti 
barreeyfamaadha, Qooma namaa keessatti haffazamaadha, Arrabaan 
qara ’amaadha, akka hundatti jecha Rabbiiti. 

Namni kana malee waan biraa dubbatu, ykn Namni Quraanni Samii 
jiruu fii kan nuti dachii keessatti Arraba keenyaan qaraanu, kan 
xalaayaarratti barreeysinu wal dhaba je ’u ykn akkas yaadu, Namni sun 
Kaafira dhiigni Isaa halaali, Rabbiin Isarraa qulqulluudha, Innis 
Rabbiirraa qulqullaawee jira. ” 

Ammas akkana jechuun Ibsa: 

“Rabbiin Quraanni Lowhal Mahfuuz keessatti galmeefamaadha jechuun 
ragaa bahee jira. Muhammad Ergamaa Isaa s.a.w irraa ni dhagayama, 
Quraanni tokkuma, Muhammad s.a.w irraa kan dhagayamuu fii Lowhal 
Mahfuuz keessatti kan galmaawes tokko. Akkasumas qooma keessatti 
haffazamaadha, arraba nama qara’uutiin qara’amaadha, hundi Quraana 

53 

tokko, hundi jecha Rabbiiti. ” 

2. Warri Amane Rabbii Isaanii akka argan hoggaa dubbatu akkana 
jechuun dubbate: “Mu’minoonni (warri amane) Guyyaa Qiyaamaa 
Rabbii Isaanii akka inni fedhetti ni argan. Tun Aqiidaa Ahlusunnaati, 
Aqiidaa teenya tan Rabbiin itti gabbarru. ” 54 

53. Sariihu Sunnaah, Fuula: 1, Sharhu Usuuli I’itaqaadi Ahlus-Sunnaati Wal Jamaa’aa, Fuula: 184 

54. Sarhuu Sunnaah, Fuula 2 

“Warri Jannataa Rabbii Isaanii arguuf taa’aan akkuma Qur’aanaa fii 
Hadiisaan sabate.” 

3. Qadara Ilaalchisee akkana je’e: “Dalagaan Ilma namaa toltuu fii 
hamtuunis qadara Rabbiitiin argamti. Wanni hundi fedhii Rabbiitiiin 
argamti. ” 55 

4. Iimaana Ilaalchisee akkana je’e: “Iimaana keessatti karaan haqaa karaa 
Sahaabaa fii warra Isaan boodaati. Iimaanni jecha/dubbii Afaaniin 
dubbatamuu fii dalagaa qaamaati. Ni dabala, ni xiqqaata ykn ni hir’ata. 
Iimaanni kan dabalu hoggaa Rabbi yaadannee Zikrii guddifne. Kan 
Hir’atu ammoo hoggaa Rabbi dagannee zikriifii Ibaadaa laaffifne. ” 56 

5. Rabbiin Arshiirratti 01 tahuu hoggaa Ibsuu akkana je’e “ Rabbiin 
Arshiirratti ol tahe. Wanni samiifii dachii keessa jiru hundi tan Isaati. ” 

Imaamu Ax-Xabariin Aqiidaa Ahlus-Sunnaah Ibsee eega xumuru booda 
Kitaaba Isaa xumura Irratti nama kijiba Isarra kaayu hunda akkana jechuun 
Abaaree jira. 

“Namni waan kana malee nurraa himu ykn faallaa kanaa nutti irkisu, Inni 
sun Kijibaadha, Abaarsi Rabbii Adunyaa fii Akhiiraatti Isarratti haa 
jiraattu. ” 

Imaamu Xabariin warra akka Ahbaashii kan Ulamaa’iirra kijiba kaayu 
hunda abaaree jira. Rabbiin irraa haa qeebalu. Nutis aamiin jenne! 

KIJIBA AHBAASHII 

Akkuma argitan kana Aqiidaan Salafaa ykn warra Ahlus-Sunnaa 
takkattiidha. Ahlusunnaa Suufii wanni je’amu hin jiru. Ahbaashiin maqaa 
jijjirattee falsafaadhaan ummata balleeysuuf yaaddeeti. 


55. Kitaaba duraa keessatti: fuula: 1-4 

56. Kitaaba duraa keessatti: fuula: 1-4 

Kijibni Ahbaashii himamee hin dhumu. Aqiidaa Imaamu Xabariitiin 

hoggaa walitti laalle. 

1. Rabbiin bakka takki hin jiru je’an. Ahlusunnaan Rabbiin Arshiirratti ol 
tahe jechuu amanan. 

2. Iimaanni Afaaniin guyyaa tokko qofa Laa Ilaaha Illallaah jechuudha 
je’an. Ahlusunnaan Iimaanni Afaaniin qofa osoo hin taane dalagaanis 
argamuu qaba jechuu amanan. 

3. Quraanni jecha Rabbiiti miti je’an. Ahlusunnaan Rabbiitu dubbate je’an. 

Falsafaan Ahbaashii haarawaa miti. Falsafaa isaan dura turte Jahmiyyaa, 
Mu’taziilaa, Shii’aa, Murji’aa, Khawaarijaa fii falsafaa Yahuudaa fii Nasaaraa 
hundarraa walitti qabamtee uumamte. 

Rabbiin falsafaa Kufrii tana Jalaa nagaya nu haa baasu. 



AQIIDAA ULAMAA’II ISLAAMAA 

1. ABUL HASSAN AL-ASHAA’IRII (Bara 260-324 Hijiraa) 
Ashaa’iraan maali? 

Abul Hassan Ali binu Ismaa’iil Al-Ashaa’iriin bara 260 hijiraa Iraaq Basraatti 
dhalate. Bara 324 hijiraa Akhiirame. Abul Hassan Amata 40 Mu’tazilaa 
hordofuun kitaaba hedduu barreeysaa ture. Amata 40 booda Aqiidaa Salafaatti 
deebi’uun Mu’tazilaa fii falsafaa Isiirraa qulqullaawee jira. Firqaan amma 
Ashaa’iiraa ifiin jettu Abul Hassan Al-Ashaa’irii jala deemna waan ifiin 
je’aniif Ashaa’iraa jechuun beekkaman. Ashaa’iraan Abul Hassan Isaa 
Mu’tazilaa kitaaboota Inni katabe akka Aqiidaa qulqulluu godhanii jala 
deeman. 

Abul Hassan Al-Ashaa’iriin Jallina Falsafaa Mu’tazilaarraa qulqullaawee jira. 

• Aqiidaa Abul Hassan Al-Ashaa’irii 

Abul Hassan A1 Ashaa’iriin eega Mu’tazilaarraa towbate Kitaaba hedduu 
barreeysee jira. Kitaaba erga karaa Salafaa qabate barreesse keessaa tokko 
kitaaba Isaa “Al Ibaanaatu An Usuul Diyaanaat” je’ama. 

Ulamaa’iin kitaabni kun kan dhuma jiruu Isaa keessatti Inni barreessee fi kan 
maayiiti jechuun dubbatan. 

Abul Hassan Al-Ashaa’iriin Aqiidaa Isaa kitaaba Isaa kan Xumuraa kanaan 
addeeysee jira. Garuu warri Isa jala deemna ifiin je’u irra hedduun waan Inni 
dhuma jiruu Isaa keessatti irra ture dhiisanii waan Inni dura irra ture 
Mu’tazilaa fii falsafaa Isii hordofan. 

Kitaaba “Al Ibaanaatu An Usuul Diyaanaat” dubbistee Osoo hin xumurree 
fuula waa xiqqo qofa hoggaa dubbifte Aqiidaan Salafaa maal akka taate ni 
hubatta. 

Abul Hassan A1 Ashaa’iriin “jechoota warra haqaa fii Sunnaa” mata dure 
je’u jalatti amantii warra Ahlusunnaa qaphxii 80 ol tarreessee jira, qaphxileen 
tun Aqiidaa gurguddoo namni Islaamaa hundi amanuu qabu akka taate 
dubbata. 

“Namni yoo amantii teenya nu gaafate akkana jennaan” jechuun qaphxilee 
lafa kaaya, ani bakka Ahbaashiin diddee kaafira namaan jettu gurguddoo 
qofan barreessa. 

1. Qaphxii 27ffaa. “Rabbiin Arshiirratti 01 tahe akkuma Inni Quraana 
Isaa keessaatti je ’e. “Ar-Rahmaan Arshiirratti ol tahe. ” 

Suuraa Xahaa: 5. 

2. 28ffaa. “ Rabbiin fuula Isaan male qaba akkaata Isaa garuu hin beynu 
akkuma Rabbiin je’e, ‘Fuulli Rabbii keetii ni hafa, Abbaa guddinaa fii 
Abbaa kabajaa kan tahe. ’.” Suuraa Rahmaan: 27. 

3. 29ffaa. “ Rabbiin harka lama kan Isaan malu qaba akkaataa Isaa hin 
beynu, akkuma Inni ifin je’e. ‘Maaltu Isa Ani harka kiyya lameeniin 
uumeef sujuuduu si dhorge?’.” Saad :75 fii Al-Maa’idaa 63. 

4. 30ffaa. “ Rabbiin Ija Isaan maltu qaba akkaata hin beynu, akkuma Inni 
ifiin je’e. ” Al-Qamar 14. 

5. 35ffaa. Quraanni jecha Rabbiiti Isaatu dubbate, uumamaa miti. 

Qaphxii 27ffaa hanga 35ffaa “Al-Ibaanaatu An Usuul Diyaanaat” Kitaaba 
Imaam Abul Hassan Al-Ashaa'irii. Fuula 14-15. 

6. 48ffaa. “ Iimaanni jechaafi dalagaadha, ni dabalaa, ni irrata.” 

7. 49ffaa. “Sahaabaa jaalachuun amantii teenya, Rabbiin Isaan filatee jira, 

58 

gaarii Isaanii malee hin dubbannu, hunda Isaanii ni jaalanna. ” 


57. Al-Ibaanaatu An Usuul Diyaanaat Fuula: 17 

58. Fuula:17 

8. 52ffaa. “ Hadiisa Gad bu’uu Rabbii himu hunda ni amanna, Gama samii 
Adunyaa Rabbiin akka Isaan malutti ni bu’a, Rabbiin ol tahe halkan 
gama boodaa gad bu’ee akkana je’a “Kan na kadhatu jiraa? Kan 
araarama barbaadu jiraa?” waan kana nuti ni sabachiifna, nuti faallaa 
warra diduufii hiikkaa jallisuuti amanna. ” 59 

9. 54ffaa. “ Rabbiin guyyaa qiyaamaa akka Isaan malutti ni dhufa, akkuma 
Inni je’e, “ Yeroo Rabbiin kee dhufe ammallee yeroo Malaaykaan 
tarree hedduu taatee dhufte.” Al-Fajrii: 22. 60 


KIJIBA AHBAASHII 

Ahbaashiin Qaphxilee asii olitti Abul Hassan Al-Ashaa’iriin tarreeyse tana 
nama amanu hundaan Wahbiyyaa kaafira je’an. 

Ashaa’iraa Abul Hassan Al-Ashaa’irii jala deemtu osoo hin tahin Isaan 
Falsafaa ifiif uuman jala deeman. 

Ahbaashiin qaphxilee kana yoo amanan dhugaa Abul Hassan Al-Ashaa’iiri 
jala deeman, Garuu Isaan nama akkana je’u ni kafarsiisan, Wahbiyyaa 
je’aniin. 

Ahbaashiin kitaabni kun kan Abul Hassan Al-Ashaa’iriti miti jechuun Isii ni 
mala, Kijibni Isii akka jalaa hin baaneef. 

Kijiboonni Isaanii heduudha. Abul Hassan Al-Ashaa’iriin hoggaa walitti 
laalle. 


59. Fuula 18 

60. Fuula: 18 

1. Rabbiin Arshiirratti 01 tahuu Abul Hassan Al-Ashaa’iriin amanu Isaan 
hin amanan. 

2. Harka, Ija, Fuula Rabbiin nin qaba ifiin je’e kan Ashaa’iriin amanu 
Isaani ni kijibsiisan. 

3. Iimaanni guyya takka umriitti afaaniin dubbachuu ykn qalbii keessa 
malee dalagaa takka hin barbaachisu je’an. Ashaa’iriin ammoo dalagaan 
dirqama je’a. 

4. Hadiisa gad bu’uu Rabbii dubbatu Ashaa’iriin itti amanna jechuun 
dubbata Isaan itti kafarra je’an. 

5. Sahaabaa jaalachuun dirqama, hunda maqaa gaariin kaafana jechuun 
aqiidaa Ahlusunnaa hoggaa tahu Ahbaashiin ni arrabsan. 

Kijibni Ahbaashii hedduudha. Kitaaba Abul Hassan Al-Ashaa’irii Al-Ibaanaa 
dubbisuun kijiba Isaanii daran hubachuun ni dandahama. 

Rabbiin Amantii Kijibaa Ahbaashii nurraa haa qabu. 



2. ABDULQAADIR JEEYLAANII (bara 470-561 Hijiraa) 


Abdulqaadir Jeeylaaniin bara 470 Hijiraa biyya Iraan keessatti dhalate. Sheeka 
Suufiyyaa guddaa fii beekkamaadha. Bara 561 Hijiraa Akhiramee 
Baghdaaditti Awwaalame. 

Kitaaboota hedduu qaba. Suufiyyaan Adunyaa tanarra jirtu hundi jaalala 
addaa Isaaf qaban. Akkasumas Muslimoonni akka waliigalatti Ulamaa’ii 
Islaamaa akka ture ragaa bahaniifii jiran. Sheekul Islaam Ibnu Teymiyyaan 
Sheek Abdulqaadir Jeeylaaniif Kabajaa guddaa qabaaf. 

Ani seenaa Isaa himuuf hin deemu. Aqiidaa Isaa dubbadhee Ahbaashii 
Suufiyyaa Ifiin jettuun wal bira qabdanii akka laaltan barbaada. 

• Aqiidaa AbdulQaadir Jeeylaanii 

Ani Kitaaba Sheek Abdulqaadir Jeeylaanii “ Al-Ghuniyaa li-xaalibii Xariiq 
Al-haqq” je’amu dubbiseetin jira. 

Kitaabni kun Boqonnaa “Aqiidaa fii Firqaa adda addaa” je’u qaba. Fuula 95 
hanga fuula 135 Aqiidaa fii Tuuta jalloo akka Ahbaashii qofarraa dubbata. 
Ani guddinaan waan Ahbaashiin hin amannee fii nama akkas amanuun 
Kaafira ykn Wahbiyyaa jettu qofarrattin xiyyeefadha. 

Sheekh Abdulqaadir Jeeylaaniin Aqiidaa Isaa akka Asii gadii kanatti Ibsa. 

1. Arshiirratti ol tahuu Rabbii hoggaa Ibsu akkana je’e: 

“Rabbiin Jihaa ol aantuu jira, Arshiirratti ol tahe, Mootummaan Isaa waan 
hundaan Marsee jira, Beekkumsi Isaa waan hundaan Marsee jira. ” 61 

“Rabbiin ol tahe jechuun Sifa Isaati. Hikkaa jijjiruun hin tahu. 01 tahinsa 
zaataa ol tahe. Taa’ee hin jennu akka Mujjasimaatti. Arshiirratti Mohee fii 
Injifate hin jennu akka Mu’tazilaatti. Shari’aan saniin hin dhufne. Sahaabaa 

61. Al-Ghuniyaa li-xaalibii Xariiq Al-haqq, Fuula: 95 

fii Taabi’oota (warra Sahaabaa dhaqqabe) tokkorraa hin dhufne. Warra 
Salafaa tokkorraa dubbiin akkasii hin dhagayamne. Wanni Isaanirraa dhufe, 
akkuma dhufeetti sabachiisanii amanuudha. Imaamu Ahmad binu Hanbal 
du’uuf guyyaan waa xiqqo hoggaa hafeef ‘Waa’een sifa Rabbii akkuma 
dhuftetti sabachiifamti, fakkeessuu fii diduun maleetti.’ Jechuun dubbate. 
Ammas Imaamu Ahmad binu Hanbal “Rabbiin Arshiirratti akka fedhetti ol 
tahuu ni amanna, daangaa fii akkaata sanii hin beynu.” Jechuun dubbate 
jira. Rabbiin Arshiirratti ol tahuun kitaaba Rabbiin Nabiyyoota hundarratti 
buuse keessatti dubbatamee jira, akkaataa maleetti. ” 

Ammas Sheek Jeeylaaniin akkana je’e: “01 tahinsi sifa Zaataan ol tahuuti, 
Rabbiin ifiin yaamee jira, Quraana Keessatti bakka 7 keessatti dubbii tana 
jabbeessuun fidee jira. Hadiisaa fii jechoota Sahaabaatiin sabatee jira. Sifa 
Rabbiin qabaachuu qabu tahuu nu agarsiisa, akkuma Harkaa, Fuula, Ija, 
Dhagayuu, Arguu, Jiraatu, Dandahaa tahuu Isaa sani. Quraanaa fii 
Hadiisa gubbaan hin tarkaanfannu. Aayaataa fii Hadiisa waan kana hunda 
dubbattu ni qaraana, waan keessa jiru ni dhugoomsina, akkaataa sifa Isaa 

ammoo Rabbiitti Irkifna. (Nuti akkaataa Isaa hin beynu). ” 

Sifa Rabbii keessatti waan kijibaa Rabbirra kaayuu ilaalchisee akkana je’e 
“Sifa Rabbii keessatti waan Rabbii fii Rasuulli Isaa s.a.w nuuf hin himin 
dubbachurraa Rabbitti maganfanna. ” 64 

2. Gad bu’uu Rabbii Ilaalchisee Sheek AbdulQaadir Jeeylaaniin akkana 
je’e: 

“Rabbiin ol tahe halkan hunda gama samii duniyaatti gad bu’a, akka fedhetti. 
Gabroottan Isaa keessaa abbaa fedheef dilii ni araarama. 


62. Fuula: 98 

63. Fuula: 99 

64. Fuula: 99 

Rahmata Isaatu bu’a, Sawaaba Isaatu bu’a jechuutti hikkaa kan jijjire, 
Mu ’tazilaa fii Ashaa ’iraadha. ” Hadiisa kana Ubaada binu Saamit, Abuu 
Hureeyraa, Jaabir binu Abdullaahi, Aliyyi binu Abii xaalib, Abdullaahi 
binu Mas ’uud, Abuu Dardaa, Ibnu Abbaas, Abubakr As-Siddiiqii fii 
A’ishaan oddeessanii jiran. Hunda Isaanii Rabbiin irraa haa jaalatu. Kanaaf 
jecha Sahaabaan Salaata halkanii gama boodaa salaatuu guddisan. ” 65 

3. Quraana Ahlusunnaan maal akka jettuun hoggaa Ibsu: 

“Quraanni jecha Rabbiiti, dubbii Isaati. Namni Lafzii Quraanaa tan nuti 
Qaraanu uumama je’uun Kaafira. Wajjiin hin nyaatan, Itti hin kennan, Isa 
duubaan hin salaatan, ragaan Isaa hin fuudhamtu, yoo du’e irratti hin 
salaatan, hogguu 3 akka towbatu gaafatan, yoo towbate Towbaa Isaa irraa 
fuudhan, diduu Murtaddiidha...” 66 

“Namni tokko hin dubbadhu je’ee yoo khakhate, Ergasii Quraana yoo qara’e 
dubbate hin je’amu, Jecha Rabbiiti malee jecha Isaati miti, kanaafhumaa 

badii takka hin qabu (khakhuu Isaa hin balleesine). ” 

“Quraanni Harfii (Qubee)fii Sagaleedha jechuu amanna. Jechi Rabbii ol 
tahe qubeefii sagalee qabaachurraa qullaa tahuun hin malu. Namni kana 
didee falmu iftuulaadha, Ijji Isaa haqqarraa jaamtuudha. Rabbiin ol tahe 
‘Aliif Laam Miim’ je’ee harfii tana dubbatee, Kitaaba kana jechuun Quraana 
dubbata. Rabbiin hoggaa waa’ee Nabi Muusaa dubbatu ( Yeroo Rabbiin kee 
Muusaayaame Yaadadhu’ je’a Ashu’araa: 10. Yaamichi kun sagalee malee 
waan hin taane. Imaamu Ahmad Rabbiin sagaleen akka dubbatu Sahaaboota 
heddurraa odeysee jira. Imaamu Ahmad Rabbiin yoo dubbate ni callisaa 
je’amee gaafatamnaan, ‘Nuti wanni jennu, Rabbiin ni dubbata ammoo ni 


65. Fuula: 99 

66. Fuula: 101 

67. Fuula: 102 

callisa wanni je’u hin dhufne, silaa dhufe ni jenna, Rabbiin dubbataadha, 
akka fedhetti, akkaataa fii fakkeessuun maleetti’. ” 

4. Iimaana jechuun Ahlusunnaa biratti maal akka tahe akka armaan gadii 
kanatti Ibsa: 

“Iimaanni jecha Arrabaan dubbatani, Qalbiin dhugoomsanii fii qaamaan 
dalagani. Rabbiif ajajamuudhaan dabala, cubbuu dalaguun xiqqaata, 
beekkumsaan ni jabaata, wallaalaan ammoo ni laafa. Ashaa ’iraan ammoo 
Iimaanni Ida’uufii xiqqaachuu Isaa ni diddi. 69 

5. Ahlusunnaan waa’ee Sahaabaa keessatti waan amanan hoggaa Ibsu: 

“Ahlusunnaan waan Sahaabaa jiddutti argame dubbachuu dhiisurratti waliif 
galanii jiran, hamtuu Isaanii dubbachurraa ifqaban, sadarkaa Isaanii 
dubbachuufii dubbi Isaanii Rabbiif dhiisurratti waliif galanii jiran. Warra 
Aliyyiin wal dhabe, Xalhaa, Zubeeyr, A’ishaafii Mu’awiyaa hunda Isaanii 

Rabbi irraa haa jaalatu, Sadarkaa Isaanii dubbachuurratti waliif galan. ” 

6. Maqaa Kijibaa kan Ahlusunnaaf Adawwiin baaftuun Sheekh Jeeylaaniin 
maal je’a? 

Abdulqaadir Jeeylaaniin akka asiin olii kanatti Aqiidaa Ahlusunnaa ballinaan 
Ibsaa waan hedduu dubbate. Gama dhumaatti firqaa akka Ahbaashii tan 
falsafaan Islaama balleessuuf kaate lakkaawee, saaxil baasee jira. 

Maqaa warri falsafaa Ahlusunnaan arrabsu, maqaa kijibaa kan Ahlusunnaarra 
kaayame hunda himee jira. 

Akkana je’a: 


68. Fuula: 103-104 

69. Fuula: 107-108 


70. Fuula: 133 

“Ammoo Firqaan nagaya baate Ahlusunnaa wal jamaa ’aadha. Aqiidaa 
Isaanii Ibsinee jirra. Garuu Firqaan adda addaa Maqaa adda addaa 
Ahlusunnaan yaamanii jiran. Qadariyyaa fii Mu’tazilaan Ahlusunnaan 
Jabriyyaa je’an. Raafidaan ammoo Naasibiyyaa jettiin (maatii Rasuulaa s.a.w 
warra hin jaalanne jechuu Isaaniti). Waan Abubakar fii Umar Khulafaa tahuu 
amananiif Jaahmiyyaan Ahlusunnaan Mushabbihaa (Warra Rabbi Uumaatti 
fakkeessu) je’aniin, waan sifa Rabbii sabachiisaniif Garuu maqaan Isaan 
je’an kun hundi kijiba. Maqaan Isaanii kan dhugaa Ahlul Hadiisifii 

Ahlusunnaadha. ” 

KIJIBA AHBAASHII 

1. Rabbiin Arshiirratti 01 tahe jechuu kan amanu Kaafira. Ibnu Teymiyyaa 
fii Muhmmad binu Abdulwahhaab Isaantu dubbi tana eegale Jechuun 
Kijibuu Isaanii kunoo Abdulqaadir Jeeylaaniin Rabbiin Arshiirratti 01 
tahe je’ee amana. 

2. Rabbiin Halkan hunda gad bu’a jechuun Kufriidha. Abdulwahhaabtu 
eegale. Islaamni tokko akkas hin je’u. kan gad bu’u Rahmataa fii 
Sawaaba jechuun Kijibuu Isaanii Jeylaaniin addeeysee jira. Halkan gama 
boodaa Rahmataa fii sawaabaa gad bu’a jechuu kan eegale Mu’tazilaa 
akka tahe Sheek Abdulqaadir nuuf addeessee jira. 

3. Sifa Rabbii Quraanaa fii Hadiisa irraa osoo hin taane Aqlii teenyaan 
waan amanne ni fudhanna jechuun Ahlusunnaa faalleesuu Isaanii 
Jeylaaniin Saaxilee jira. 

4. Rabbiin hin dubbatu jechuun Jaahmiyyaa wajjiin salfii takkarra taa’aa 
Suufiyyaa ifin je’an. 

5. Quraana Rabbiin hin dubbanne, jechi Rabbi qubee fii sagalee hin qabu 
jechuun falsafaa Jaahmiyyaa wajjiin tokko taatee Osoo jirtuu Suufiyaa 
Ifin jechuu Isaanii. 

71. Fuula: 143 

6. Iimaanni qalbiin dhugoomsuu malee dalagaatti hin haajamu jechuun 
Ahlusunnaa faalleessuu Isaanii. Namni tokko qalbiin Rabbi dhugoomsee 
amata 40 farshoo fii Zinaa yoo dalage, nama biraa tokko kan amata 40 
Rabbi gabbaraa turee wajjiin Iimaanni Isaanii waluma qixa jechuudha. 
Akka Ahbaashiin jettu kanatti Iimaanni kiyyaa fii kan Abuubakar Saddiq 
wal qixa jechuudha. Iimaanni qalbiin dhugoomsu qofa waan taheef 
Sahaabaa wajjiin namni hundi walqixa. Ahbaashiin wanni akkana jettuuf 
Sababaa qaba akkan Namni Iibaadaa dhiisu, salaata dhiisu, farshoo, 
zinaa, hattummaa laaffisee laalee Yahuudaan wal fakkaatuu fedhan. 

San booda Muslima amatatti guyyaa Mowlidaa shubbisee, amata 
dhufuuf Mowlida eeggatu uumuudha. Tana Amantiin Mootummaaf 
taatu. Warra koolleejjii fii Waajiraa keessaa ni salaanna je’u 
dhabamsiisuuf Amantiin Ahbaashii akka qorichaatti mootummaan kan 
laalamtuuf kanaafi. 

7. Sahaabaa maqaan Isaanii gubbaatti dubbatame, tan Sheek Abdulqaadir 
Jeeylaaniin hamtuu Isaanii hin dubbannu jechuun nuuf himu, 
Mu’aawiyaa fii warra Isa waliin ture Ahbaashii ni arrabsina, jara 
zaalima, jechuun arraba gurguddaa meeqaatamiin darbatan. 

8. Ahbaashii Mushabbihaa Muslimootaan jechuun Jaahmiyyaa wajjiin 
salfii falsafaa gubbaa dhaabbattee Imaamanni Suufiyaa Mallas fii 
Shifarraawiin itti kennamee Islaama balleessuuf sochiirra jiran. 

Maqaan Isaan Muslimotaaf baasan aadaa tuuta jalloo Isaan dura 
dabarteeti malee haarawaa miti. Ahlusunnaa warri Bid’aa maqaa adda 
addaa akka baasaafii ture Jeeylaaniin nuuf himee jira. 

Yaa Ummata Islaamaa! Duuba Ahbaashii jalloo tana akkamumatti fudhanna? 

Kitaabuma Ahlusunnaa kan Ahbaashii tana deeggaruu barbaannee dhabne, 
Kitaaba Abdullaahi Hararii fii kitaaboota falsafaa adda addaa malee. 

Rabbiin Ahbaashii fii falsafaa Islaamatti laaquuf yaadan hunda dhabama haa 
godhu. 

ADAWWIIAHBAASHII GURGUDDOO LAMA 


Adawwiin Ahbaashii hoggaa hunda Muslima. Ammoo Adawwiin Isaanii 
guddaan warra Quraanaa fii Hadiisa jala deemu. Hundarra ammoo Ulamaa’ii 
jibban. 

Kan hundarra Jibban ammas Ulamaa’ii Islaamaa lama gurguddoodha. Isaanis 
Sheekhul Islaam Ibnu Teymiyyaah fii Imaam Muhammad binu Abdulwahhab 
je’aman. 

Imaamoonni Lamaan kun Sheekhul Islaam Ibnu Teymiyyaah fii Muhammad 
binu Abdulwahhaab Aqiidaa Ahlusunnaa qulqulluu Salafaa akka Nabi 
Muhammad irraa dhuftetti jala deemuu qabna jechuun Bid’aa fii Shirkii dura 
dhaabbachuun beekkaman. 

Sheekhul Islaam Ibnu Teymiyyaan Ahbaashii osoo hin uumamiin amata 700 
dura jiraate. Garuu Aqiidaa qulqulleeysuuf waan hedduu qabsaaweef 
Ahbaashii fii Firqaan takka kitaaba Isaa jalaa nagaya bahuu hin dandeeysu. 

Imaam Muhammad binu Abdulwahhaab Ahbaashiin Osoo hin uumamiin 
amata dhibba 3 dura jiraate. Garuu arrallee kitaaboonni Isaa Adawwii 
Islaamaa, warra shrkii fii Bid’aa hunda saaxiluu itti fufe. Kanaaf Ahbaashiif 
Adawwi tahuu dandahe. 

Ulamaa’iin Islaamaa hedduudha kan bida’aa fii Shirkii dura dhaabbatan. 
Garuu Rabbiin Ulamaa’ii lamaan tanaan warra Bid’aa hedduu saaxile. 
Qeebaltii fii Jaalala Isaaniif kenne. 

Warri Sunnaah hanga guyyaa Qiyaamaatti Ulamaa’ii lamaan tanarraa ni 
fayydama. Warri Bid’aa fii Shirkii Ulamaa’ii lamaan tanaan hanga guyyaa 
qiyaamaa ni saaxilama. 

Seenaa fii Aqiidaa Ulamaa’ii Lamaan tanaa hubachuuf kitaaboota Isaanii 
laaluun gahaadha. Ani xiqquman irraa tuqa. 

3. SHEEKHUL ISLAAM IBNU TEYMIYYAAH (Bara 661-728 
Hijiraa) 

Abuul Abbaas Ahmad Binu AbdulHaliim binu AbduSalaam Binu 
Teymiyyaah bara 661 Hijiraa Harraan Magaalaa je’amtu tan Turkiyaa 
keessatti argamtutti dhalate. Bara 728 Hijiraa Adunyarraa gama Akhiiraa 
godaane. 

Seenaa Sheekul Islaam Ilaalchisee Kitaabni kuma 1 ol barreeyfamee jira. 

Abbaan Isaa Aalim beekkamaa ture. Abbaan Isaa bara 667 Hijiraa gama 
Shaam Maatii Isaatiin godaanee itti gale. Ibnu Teymiyyaan Maatii 
beekkumsaan sadarkaa guddoo qaban keessatti dhalatee guddatte. 

Abbaan Isaa Damashqitti eega galan beekkumsa Isaatiin beekkamee barsiisaa 
ture. Akaakoon Isaa AbduSalaam beekaa Hadiisaa fii Tafsiiraati ture. Kitaaba 
“Mantaqaa Al-Akhbaar” je’amu qaba. Imaamu Showkaaniin “Neylal Owxaar 
Sharhi Mantaqaa Al-Akhbaar” jechuun Ibsa itti godhee jira. 

Ibnu Teymiyyaan Maatii akkanaa tana keessaan argame. Joollummaan 
Quraana Haffazee, Hadiisa Rasuulaa s.a.w Haffazuu itti fufe. Beekkumsa 
Islaamaarraa waan takka Osoo hin hambisin Sheekkootii 100 ol irraa baratee 
jira. 

Ibnu Teymiyyaan Abbaan Isaa bara 682 hoggaa du’e, Inni bakka Isaa bu’ee 
barsiisu eegale. Hoggaa Inni bakka Abbaa bu’ee barsiisuu jalqabe. Umriin 
Isaa amata 21 hin dabarre. Umrii Dargaggummaa Osoo hin dabrin 
joollummaan beekkumsa hedduu haffazee jira. Rabbiin dandeettii sammuu 
guddoo Isaan kenneen hedduun namaa Isa dinqisiifataa ture. 

Ibnu Teymiyyaa Rabbiin beekkumsa, Jeynummaa, Adunyarraa dantaa 
dhabuu, Obsa, Jabeenya qaamaa fii Aqiidaa qulqulluu badhaaseenii jira. 

Beekkumsaan, Barsiisuun, Haqa Ibsuun, Barreeysuun, Islaamaaf tumsuun 
yeroo Isaa sanitti warra jiran hunda dursee maqaa “Sheekhul Islaam” je’u kan 
sadarkaa argatee jira. Sheekh Islaamaa akka jechuuti, Sheekh Islaama hundaa 
tahee jira. 

Jihaada Inni karaa Rabbii keessatti godheen hoggaa hunda Muslimoota biratti 
moggaasa kabajaa “Sheekhul Islaam” je’uun yaamam. 

Sheekhul Islaam Ibnu Teymiyyaan Jihaada qalamaa, Afaanii fii Seyfillee 
godhee jira. Mootummaan Tattaar Shaam caphsuuf duula hoggaa bantu 
Muslimoota Jihaadaaf ka’aa jechuun kaasee Shaamii hanga Misraatti akka 
Muslimoonni qabsoo karaa Rabbii keessatti godhan akka Ulamaa’iitti yaamee 
ifiif keessaa hin hafne. Inni dirree lolaa dhaqee Adawwii dura dhaabbatee jira. 

Jihaanni Isaa guddaan Amantii Islaamaa qulqulluu laaqaa adda addaarraa 
Xaharsuuf qabsoon godhe kan irraanfatamuu miti. 

Firqaa fii Jallinni Inni hin Saaxilin hin jiru, Shii’aa, warra Falsafaa, 
Jahmiyyaa, Mu’atazilaa, Suufiyyaa, Kiristaanaa fii Yahuudaan irraa hin hafne. 
Hunda Quraanaa fii Hadiisaan Saaxilee qullaa dhaabee jira. Keessattuu warra 
Suufiyyaa Falsafaan balleeyse kan akka Ibnu Arabii hedduu Saaxilee 
maalummaa Isaanii ibse. 

Ibnu Arabiin “Wanni hundi Rabbi, Anis Rabbi, Karkarroon Rabbi, Sareen 
Rabbi...” jechuun falsafaa “Wahdatul Wujuud” Islaamatti kan makhe hoggaa 
tahu, Suufiyyaan hedduun Isa jala deemti. 

Ibnu Teymiyyaan kitaaba Ibnu Arabii Quraanaa fii Hadiisa dura qabuun Ibnu 
Arabiin akka Filoosoofara Kaafira tahe addeeysee jira. 

Sababaa Ibnu Arabii akka malee Saaxileef Sheekkootii Suufiyyaa takka takka 
itti hinaafanii Mootummoota zamana san jiruu waliin Isa miidhuuf yaalii adda 
addaa godhaa turan. Mootummaan Ibnu Teeymiyyaa fii Suufiyoota Ibnu 
Arabii jala deemu walitti fiddee Ibnu Teymiyyaan ragaa Quraanaa fii 

Hadiisaatiin Isaan wareersaa ture. Garuu beekkumsaan dadhabnaan humnaan 
waan itti tarkaanfataniif Sheekhul Islaam Ibnu Teymiyyaa hogga hedduu 
hidhaa akka seenu godhanii jiran. 

Inni soda malee Quraanaa fii Hadiisa qofa qabatee waan sanii achii hunda 
Quraanaa fii Hadiisaan wal dura fiduun wal qunnamu fudhachuu fi wal 
khallafuu irraa dhaabbachuu aadaa Salafaa Muslimoota keessatti deebisuuf 
Jihaada guddaa godhee jira. 

Kitaaboota hedduu barreeysee jira. Kitaaboonni Isaa dhibba 3 akka caalan 
dubbatama. Barattoonni Isaa lakkaawamanii hindhuman. Kan sadarkaa 
beekkumsaatiin Islaama keessatti beekkaman hedduu warri Isarraa barate. 

Ibnu Teymiyyaan Islaama Qulqulluu Rasuulaa fii Sahaabaan irra turan san 
deebisuuf jecha hedduu carraaqe. Qulqullummaan Islaamaa Quraanaa fii 
Hadiisatti deebi’uudha jechuun warra Falsafaa adda addaa hundaaf deebii 
kennee jira. Deebiin Inni warra jallataa zamana Isaa hundaaf kenne arrallee 
warra falsafaa hirriba dhorguu itti fuftee jirti. 

Yahuudaan Namni Jibban guddaan Sheekhul Islaam Ibnu Teymiyyaadha. 

Shii’aan Ulamaa’ii Islaamaa haalaan jibban keessaa Ibnu Teymiyyaan durarra 
jira. 

Ahbaashiin Adawwiin isii guddaan Ibnu Teymiyyaadha. Firqaa jalloon hundi 
Ibnu Teymiyyaan waan Isaan Saaxileef hin jaalatan. Garuu Muslimoonni 
Sunnaa hundi “Sheekhul Islaam Ibnu Teymiyyaah” Sheekh Islaama hundaa 
jechuun ittiin boonan. 

Kitaaboonni Isaa arra mana Kitaabaa hunda keessatti argaman. Aalimni 
Kitaaba Isaa manaa hin qabne akka waan hin jirreeti. Sunniin fatwa Ibnu 
Teymiyyaatiin hin gammadiin akka waan hin jirreeti. 

Rabbiin abbaa fedheef beekkumsaa fii hikmaa kenna. Ibnu Teymiyyaa 
Rabbiin Jaalala ilma namaallee itti hin qusanne. Adunyaan Sunnii guutuun Isa 
ni jaalatan. Kitaabni seenaa Isaa dubbatu kuma 1 oliitu barreeyfame. 

Barattoonni Isaa qoftii Beekkumsa Isaatiif ragaa ni bahan. Darasoota Isaa 
keessaa Imaam Ibnul Qayyim Al-Jawzii fii Imaam Az-Zahbii dubbachuun ni 
gaha. 

Kitaaboonni Isaa hedduudha, Sanirraa: 

• Aqiidatu Al-Waasixiyyaah (Aqiidaa Ahlus-Sunnaah maal akka taate 
keessatti Ibsa.) Afaan Oromootiin Jafar Bayaan nama je’amuun 
hikkamee jira. 

• Raf’ul Malaam Anil A’imatil A’alaam (Imaamman Islaamaa kabajaa 
Isaan qaban Ibsa) 

• Majmuu’ul Fataawaa (Jaldii ykn Volume 35) 

• Al-Furqaan Beyna Owliyaa’I Rahmaan wa Owliyaa’I Sheeyxaan. 
(Kitaabni kun wanni irraa dubbatu Awliyaan Rabbii eenyu? Maaliin 
beekan? Awliyaan Sheeyxaanaa eenyu? Maaliin beekan?) 

• Minhaaju Sunnaati An-Nabawiyyaah. Kanaa fii kan biroo Kitaaboonni 
Isaa hedduudha. 

AHBAASHIIN MAALIIF IBNU TEYMIYYAAH JIBBITI? 

Gaafii tanaaf deebiin ifaadha. Kitaaboonni Ibnu Teymiyyaah Ahbaashii bara 
1983 A/l/f argamtuuf deebii fii Jallina Isii lafa kaayee ibsee jira. Ibnu 
Teymiyyaan Falsafaa hundaaf Quraanaa fii Hadiisaarraa deebi warri Ahlus- 
Sunnaah Irratti waliif galan Ibsee jira. 

Namni Kitaaba Ibnu Teymiyyaah dubbise Ahbaashii hin tahu, Shaa’ii hin 
tahu, Suufiyyaa hin tahu, Falsafaa Jahmiyyaa fii Mu’atazilaa hin fudhatu, 
Khawaarijaa hin tahu, Yahuudaa fii Kiristaana hin tahu. Muslima Warra 
Ahlus-Sunnaah qofa taha. Kitaaboonni Isaa Aqiidaa qulqulluu addeeysan. 

Kitaabni Isaa Quraanaa fii Hadiisa Sahiiha qofa jala deemutti yaama. 
Kitaaboota Isaa keessa Islaamni kabajaa Isaa tan zamana Rasuulaa s.a.w 
argachuuf Kitaaba Rabbii fii Sunnaa Rasuulaa s.a.w itti deebi’uu qaba 
jechuutu keessa jira. 

Duuba Ahbaashiin maaf Jibbiti? 

Kitaabni Ibnu Teymiyyaah Yahuudaa hedduu waan Saaxiluuf Ahbaashiin 
akkamitti Isaan nu jalaa tuqa jettee jibbuun Isiitis ni mala. 

Ammas Ahbaashiin gargaarsa guddaa Mootummaa Suriyaa irraa argatti 
mootummaan Suuriyaa firqaa Alawii ykn Nuseeriyyaah je’amtu tan Aliyyi 
Ibnu Abii Xaalib Rabbii jettu tahuun Isii beekkamaadha. Ibnu Teymiyyaan 
Alawiin Kaafira jechuun jallina Isaanii ibsee jira. Kanaaf Ahbaashiin 
mootummaa Isii gargaartu nama jalaa tuqe ni jibbin. 

Kan biraa Ibnu Teymiyyaan Ibnu Arabii Filoosoofara je’amu kan “Wanni 
hundi takka, wanni hundi Rabbi” jechuun Suufiyyaa laaqe, Kan firqaa 
Suufiyyaa keessaan bahe waan haalaan saaxiluuf akkasumas waan Ibnu 
Arabiin Kaafira tahuu Isaa addeeyseef Sheekhul Islaam Ibnu Teymiyyaah 
Jibban. Ahbaashiin Ibnu Arabiin akki je’e sun dhugaadha jechuu amanan. 

Ibnu Teymiyyaan Kitaaba Isaa irra hedduu keessatti Aqiidaa warra Salafaa 
kan akka Imaamu Ahmad, Imaamu Maalik, Imaam Shaafi’ii, Owza’ii, 
Sufiyaan As-Sowrii fii Imaamman Islaamaa hunda waan addeeyseef Kitaaba 
Isaa nama qara’e jallisuun waan itti ulfaatuuf Isa jibban. 

DU’A SHEEKHULISLAAM IBNU TEYMIYYAA 

Bara 728 Hijiraa Sheekhul Islaam Ibnu Teymiyyaan Damashqitti Ibnu Arabii 
Filoosoofara je’amu Kaafira tahuu Isaa Quraanaa fii Hadiisaan waan 
addeeyseef Suufiyyaan Ibnu Arabii jala deeman akka hidhamu godhanii mana 
hidhaa seene. Ibnu Teymiyyaan Kitaaba akka hin dubbifnee fii akka 
kitaaboota hin arganne godhamee ture. Garuu Sheekhul Islaam Ibnu 

Teymiyyaan Kitaaboota qara’e hunda mataa Isaa keessaa waan qabuuf mana 
Hidhaa keessa taa’ee Kitaaboota hedduu barreeysaa ture. 

Mana hidhaa keessatti badii malee hidhamee achuma keessatti du’e. 

Awwaalcha Isaa irratti Hawaasni Damashqii kuma dhibbaa ol tahu bahee 
awwaale. 

Sheekhul Islaam Ibnu Teymiyyaan Adunyaarraa galus dalagaan Isaa hanga 
guyyaa qiyaamaa Muslimoota fayyada. Kitaaboonni Isaa arrallee Adawwii 
Islaamaa hunda bochiisaa, saaxilaa jira. Muslimootaaf qajeelloo fii bakka itti 
deebi’an tahee itti fufa. 

Ahbaashiin Sheekhul Islaam Adunyaan Maqaa Sheekha Islaamaa jettuun 
yaamtu kana Sheekhni Isaanii kan Maqaa “Sheekhul Fitnaa” Sheekha Fitinaa 
jechuun beekkamu Kaafira jechuun arrabsa. Rabbiin abbaa fedhe 
beekkumsaan ol qaba. 

Ibnu Teymiyyaan Sheekhul Islaam je’amee yaamamuu hanga guyyaa 
Qiyaamaa itti fufa. Abdullaahi Hararii Sheekhul Fitinaa jechuun yaamamuun 
Isaa itti fufti. 

Kunoo akkatti Rabbiin abbaa fedhe qajeelchee abbaa fedhe jallisa. 

• Aqiidaa Sheekhul Islaam Ibnu Teymiyyaah 

Aqiidaan Isaa Aqiidaa Ahlusunnaa tan kitaaba kana keessatti dubbiftan hunda. 

Aqiidaan Isaa Aqiidaa Imaamu Ahmad, Shaafi’ii, Maalik, Ax-xabarii, 
Bukhaarii fii Imaamman Islaamaa hunda. Wanni Ahbaashii biratti adda Isa 
godhu Inni Aqiidaa Imaamman Islaamaa habatee ummataaf Ibsuu Isaati. 
Aqiidaa Ahlus-Sunnaa Ibsee Isiif tumsuudhaan fakkaataa hin qabu. 


66 



Aqiidaa Isaa hubachuuf Kitaaba Isaa kan Aqiidaa xiqqaa Aqiidaa 
Waasixiyyaa dubbisuun gahaadha. 

Kitaaboonni Isaa irra guddaan Aqiidaa Qulqulleeysuu irratti xiyyeefata. 
Sheekhul Islaam Ibnu Teymiyyaah Rabbiin Jannata haa badhaasuun. 

• Kijiba Ahbaashii 

Ahbaashiin nama akka Sheekhul Islaamitti kijiba irra keessa hin qabdu. Isaan 
Haasawa Isaan eegalanii Isaan fixan. Ibnu Teymiyyaah yoo hin arrabsine akka 
waan Amantiin Isaanii badduu itti fakkaata. 

Aqiidaa keessatti Ibnu Teymiyyaan guututti Imaamu Ahmad fii warra Salafaa 
kan Kitaaba kana keessatti dubbatamanii fii kan hin dubbatamin hunda jala 
deema. Aqiidaa kophaa hin qabu. Qaphxii Kitaaba kana keessatti Imaama 
hunda jalatti laalle san akkuma jirutti amanee fudhata. Saniif irra deebi’ee 
Aqiidaa Isaa guutuu barreeysuu dhiise. 

Ammoo Kijiba Ahbaashiin Isarratti odeeysituu keessaa garii nin Ibsa. 

1. Ibnu Teymiyyaan Azaabaa fii Jannanni ni dhumti je’e jechuun dubbatan. 
Kuni Kijiba guddaa Isaaniiti. Ibnu Teymiyaan Abalu akkana je’e 
jechuun hoggaa dubbate Isaan jidduu jecha Isaa fuudhanii akka Inni je’e 
fakkeeysuuf waan hin goone hin qaban. 

Kunoo Ibnu Teymiyyaan akkana je’a “Warri Salafaa Imaamman Isaanii 
akkasumas Ahlusunnaan guututti waan Rabbiin uume keessaa tan hin 
dhumannee fii hin dhabamne tan akka Jannataa, Azaabaafii Arshii akka 
dhuma hin qabne irratti waliif galanii jiran. Namni tokkolleen wanni 
Uumate hundi ni dhabamti jechuun Jannataafii Azaaba hin dubbanne 
garii warra Falsafa malee, warra Bid’aa kan akka Jahm Binu Safwaanfii 
warra isa jala deemuutu akkas je’a. Kuni jecha Kijibaa kanfudhatama hin 

qabne. Kun jecha Quraanaafii Hadiisa akkasumas waliigala ummata 

72 

Salafaa faalleeysu. ” 

Ammas akka je’e: “Warri Amantii Islaamaa jala deemu hundi waliif galee 

jira akka Jannataafii Azaabni dhumannee fii Zalaalam jiraatan. Warri 

Jannataa Isii keessatti qananii argachaa jiraatan. Warri Azaabaa Isii 

keessatti gubachaa jiraatan, lamaanuu dhuma hin qaban. ” 

2. Ahbaashiin Ibnu Teymiyyaan Rabbiin Arshiirra taa’a je’e jechuun 
Kijiban, Garuu Sheekhul Islaam “Rabbiin Arshiirratti ol tahe” jechuun 
Aqiidaa Waasixiyyaa fii Kitaaba Isaa hunda keessatti Ibsee jira. 
Ahbaashiin Rabbiin 01 tahe hoggaa jenne nu hundaan Rabbiin taa’e 
jettan jechuun kijiba nurra kaayan. Ahlusunnaan waliigalatti Rabbiin 
akka Isaan malutti ol tahuu ni amanan. Kan Ahbaashiin hikkaa ifiif feete 
kennituuf eenyuutu isii dhagaya?! 

3. Ahbaashiin waan Kitaaba Aqiidaa Ahlusunnaa keessa jiru hunda akka 
waan Quraana keessa hin jirre. “Abalu Rabbiin akkana je’e” jechuun 
kijiba Ulamaa’ii hundarra kaayuun aadaa Isaaniiti. Rabbiin harkan qaba 
yoo ifiin je’e Isaan Abalu akkas je’e jechuun kijiban. Sheekhul Islaam 
Ibnu Teymiyyaah Irratti kijiba Isaan odeeysan dubbadhee fixuu hin 
dandahu. Namni Sheekhul Islaam baruu fedhu kitaaba Isaa haa dubbisu. 

Ibnu Teymiyyaan Aqiidaa Ahlusunnaa qulqulluu Addeeysee jira. Rabbiin ol 
tahe, Harka qaba, Ija qaba, Ni dubbata, gama Samii Adunyaa gad bu’a, 
Quraana Isaatu dubbate, Guyyaa qiyaamaa ni dhufa. Sifa tana hunda akka 
Isaan malutti qaba. Fakkeeysuun hin tahe, diduun hin tahu, hikkaa jijjiruun hin 
tahu jechuun addeeysa. 


72. Majmuu’ul Fataawaa: Mujallada 18, Fuula: 307 

73 . Dar’u Ta’aarud 2, fuula 357 

Akksumas Rabbiin Kophaa gabbarama, Qabrii kadhachuun shirkiidha, 
Awaliyaa kadhachuun Shirkiidha, Jihaada godhuun dirqama, Quraanaan 
jiraachuu fii ittin buluun waajiba jechuun barsiisa. 

Ahbaashii kana yoo hin jibbine eenyu Jibban?! Qabrii jalaa tuqe! 

Ibnu Teymiyyaan Sheekhul Islaam Muslimoota hundaati. 

Ahbaashiin Adawwii warra Ahlusunnaati. 

4. IMAAM MUHAMMAD BINU ABDULWAHHAAB 

(Bara 1115-1206 Hijiraa) 

Imaam Muhammad binu AbdulWahhaab binu Suleeymaan binu Aliyyii bara 
1115 Hijiraa Uneeyzaa bakka je’amtutti dhalate. Gostii Isaa Banii Tamiim 
jechuun beekkaman. 

Maatiin Isaa maatii Ilmiin beekkaman hoggaa tahan Abbaan Isaa Sheekha 
guddaadha. Akhaakhoon Isaa Suleeymaan Aalima guddaa ture. Maatii tana 
keessatti dhalatee guddate. 

Quraana Osoo amata 10 hin gahin haffaze. Achi booda Fiqhii hanga hoonga 
Isiitti barate. Rabbiin dandeeytii Sammuu guddoo kenneef. Waan barate 
hunda haffazuun Joollee hiriyaa Isaa hunda caale. 

Kitaaba Hadiisaa fii Tafsiiraa hedduu dubbisuu ture. Kitaaboota hedduu 
haffazee jira. 

Ilmii barbaada ganda Isaatti eega hedduu barate Makkaa fii Madiinaa dhaqee 
Ulamaa’ii gurguddoorraa baratee jira. Achi booda Basraa Iraaq dhaqee 
Ulamaa’ii Jiran hundarraa baratee akka barsiisu Ijaazaa fudhate. 

Booda eega Ilmii gosa hundaatiin hoonga gahe gama da’waa godhuu fii 
Barsiisutti gargale. 

Muslimoonni Zamana san Bid’aa fii Shirkiitti deebi’anii Aqiidaa Irraanfatanii 
turan. Najd biyyi je’amtu lafti dhaloota Isaa Qabrii gabbaruu fii Muka 
gabbarutti deebitee turte. Ilmi namaa Qabrii fii Mukaan Rabbitti dhiheenya 
barbaaduun Ibaadaa jechuu eegale. 

Sheekh Muhammad Binu Abdulwahhaab waan kana hunda argee callisuun itti 
ulfaatte. Daw’aa sodaa malee dirree bahee godhuu jalqabe. Hoggaa Inni 
Qabrii fii Mukha Rabbii achitti hin yaammatina jechuun Aqiidaa Salafaatti 
yaamuu jalqabe gariin namaa Qabriin Isa halaakuuf teeysi je’anii eeguu turan. 

Sheekhni Da’waa Isaa Hureeymilaa ganda je’amutti eegale. Eegas Uyeeynaa 
ganda je’amutti godaane. Achitti Darsaa hedduu barsiisuu fii da’waa godhuu 
itti fufe. Qabrii namni gabbaruu fii Mukha Jiysuu jalqabe. Warri biyyaa 
hoggaa Inni harka Isaatiin waan Qabrii irratti jaaramee fii Mukha gabbaramu 
muruutti seene fagoo dhaabbatanii laalan. Waan Balaan itti buutee achumatti 
Awwaalamu sahanii dhaabbatanii laalan. 

Sheekh Abalu Mukha kana jala taa’e jechuun mukha gabbaraa turan hunda 
Jiysee nagayaan hoggaa galu namni hundi “Mukhni humaa nama hin godhu” 
jechuu arganii Da’waa qulqulluu Isaa qeebaluutti seenan. 

Hoggaa Inni Aqiidaa Ahlusunnaa Qulqulleeysuutti seene gariin warra 
qarxaasaa fii kan Awliyaa jechuun Namni Isaan gabbaru Faayidaa teenya nu 
jalaa balleeyse jechuun itti duulaa turan. Sheekni Obsee Barsiisuu fii Ummata 
jalaa garagalchuu itti fufe. 

Warri Qabrii fii Mukhatti nama yaamu dallanee da’waa Sheekhaa 
“Wahbiyyaah” jechuun moggaase. Yahuudaan Islaama gabroomsuuf 
“Wahbiyyaah” jechuun oduu facaasan. 

Aqiidaa Sunnaatiif tumsee Bid’aa fii Shirkii hunda Injifate. Mukhaa fii Qabrii 
Ilmi namaa gabbaru hundarraa gama Rabbi qofa gabbaruutti nama yaame. 

Rabbiin Aqiidaa Ahlusunnaatiif tumsee da’waa Isaatiin Adunyaa Islaamaa 
Shirkii fii Bid’aa karaa adda addaatiin Isaan seente jalaa dammayse. 
Towhiidaan Muslimoonni tokko tahe. Shirkii fii Bid’aan bakka dhabde. 

Ulamaa’iin Zamana Isaa Jiran kan Aqiidaa Ahlusunnaatiif tumsaa turan kan 
akka Imaamu Sheekh Muhammad binu Aliyyi Ash-Showkanii fii Sheekh 


74. Imaam Hadiisaa, Tafsiiraa fii Fiqhii beekkamaa Abbaa Tafsiira “Fathul Qadiir”, “Naylal 

Owxaar” fii Kitaaba hedduu kan qabu. Aqiidaa Ahlusunnaatiif tumsuun fakkaataa kan hin qabne. 
Imaama Zamana Isaa kan ture. 


71 



Muhammad binu Ismaa’iil As-San’aaniin 75 , Sheekh Muhammad Binu 
AbdulWahhaab Aqiidaa qulqulluu Salafaatiif akka tumsaa jiru ragaa bahanii 
jiran. 

Sheekh Muhammad binu AbdulWahhaab Kitaaboota Aqiidaa Ahlusunnaa 
Ibsan hedduu qaba. Kan akkaan beekkaman: 

1. Kitaabu Towhiid 

2. Kashfu Shubhaat 

3. Salaasatul Usuul kan “Usuulu Salaasaa” jechuun beekkamu. Afaan 
Oromootiin hiikkamee jira. Kan Afaan Oromootti hiikee Raabsaa ture 
Jaarmayaa Da’awaa fii Beekkumsa Islaamaa, Finfinnee, Bara 2009. 
Barbaadaa dubbisaa. 

4. Nawaaqidul Islaam Afaan Oromootiin “waan Islaamummaa namarraa 
balleeysu” jechuun Jafar Bayaan hiikee jira. Marsaa Intameetaa 
www.maddaislaamaa.com iedhamu keessatti ni argama. 

5. Masaa’ilul Jaahiliyyaah 

Kanaa fii kan biroo kitaaboota hedduu qaba. Kitaabni Isaa irra guddaan 
Aqiidaa irratti xiyyeefata. 

Towhiidaan tokko tahuu fii Shirkii fii Bid’aarraa fagaatutti nama yaama. 
Aqiidaa Rasuulli s.a.w fii Sahaabaan irra turan qulqulluu sanitti Quraanaa fii 
Hadiisaan nama yaama. Karaa Imaamman Islaamaa beekkamoon irra turanitti 
Muslimoota yaamaa ture. 

Imaam Muhammad Binu Abdul Wahhaab gabrummaa Ilma namaarraa gama 
gabra Rabbii tahutti nama yaamuun magaalaa Sheekkootii gabbaramtuu cufee 
jira. Kanaaf Adawwiin Isaa hedduun warra Shii’aa kan qabrii gabbaruu fii 
Firqaalee biroo tan Rabbi cinaatti waa gabbartu hunda. 


75. Imaama Hadiisaa fii Fiqhii beekkamaa Abbaa Kitaaba “Subulu Salaam” Sharhii Buluughul 
Maraam, Fii Kitaaboota biroo hedduu kan qabu. Kitaaba Aqiidaa Ahlusunnaa Ibsu “Taxhiirul 
I’itiqaad” kan je’amu barreeysee Firqaa Jalloo Akka Ahbaashii hunda Saaxiluun kan beekkamu. 

Hundi Da’waa Imaam Muhammad binu Abdulwahhaab maqaa tokkoon 
yaaman Sunis “Wahbiyyaah” jechuudha. 

Eega Inni du’e booda warra karaa Ahlusunnaa qabatee Towhiidatti nama 
yaamu hunda Adawwiin Islaamaa “Wahbiyyaah” jechuun moggaasan. 

Adawwiin Towhiidaa guddoon Yahuudaadha. Isaan tokkummaa Islaamaa 
waan arguu hin feeneef Towhiida qabachuu Muslimaa arguu hin fedhan. 
Muslimni Towhiida qabatee Shirkii fii Bid’aa yoo lakkise Yahuudaan 
Muslima keessaa nama Isaaniif bitamu hin argatan. Kanaaf Towhiida nama 
Jibbisiisuuf halkanii guyyaa “Wahbiyyaah” jechuun lallaban. 

Ahbaashiin fira Isii Yahuudaa fii Shii’aa nama jalaa tuqu waan hin feeneef 
Imaam Muhammad Abdulwahhaab Adawwii Isii tokkoffaa godhattee jirti. 

Ahbaashiin “Wahbiyyaah” Osoo hin abaarre oolee buluu jechuun akka nama 
kafareetti laallama. Kanaaf halkanii guyyaa Wahbiyyaah jechaa oolan. 
Akkasuma Yahuudaan, akkasuma Mootummaan Islaama hin Jaalanne hundi 
Wahbiyyaah jechaa oolan. Wanni Isaan jibban takka Sunis Towhiidaan 
Muslimoonni tokko tahuudha. 

Muslima Towhiidaan tokko tahe wanni gabroomsuu dandahu hin jiru. Kanaaf 
Ahbaashiin Muslimoota addaan facaasuuf akka barbaachistu irratti waliif 
galan. 

Rabbiin Towhiidaa fii warra Towhiidaatiif ni tumsa. 

Injifannoon tan Islaamaati! 

QOODA TOWHIIDAA FII KIJIBA AHBAASHAA. 


Ahbaashiin Towhiida barsiisna hoggaa je’an wanni Isaan barsiisan Kijiba 
namarra kaayuu, nama kafarsiisuu, Maqaa Ulamaa’ii xureeysuu, Sheeka 
Isaanii faarsu, Qabriitti nama yaamuu fi k.k.f hundi Isaan biratti Towhiida. 

Ahbaashoonni Towhiida sadihitti qooduun bida’aadha, Sheekul Islaam Ibnu 
Teymiyyaah jalqabe jechuun kijiba Abbaa Isaanii (Abdullaahi Hararii) fi 
fakkaatoota Isaa irraa dhaalan fidanii akka waan qorannoo haarawa argatanii 
godhanii dubbachaa oolan. 

Towhiida jechuun hikkaan Isaa kan Afaanii Tokkichoomsuudha. Towhiida 
wanni je’aniin shari’aa Islaamaa keessatti Rabbummaa (Goftummaa) 
Allaahatti amanuu, Gabbaramaa kophaa tahuu isaa amanuu fi maqoolee fi sifa 
Isaa tan Inni ifiif sabachiisetti amanuudha. 

Towhiida warri Ahlu-Sunnaa qooda sadihitti laalan. 

1. Rabbummaa (Goftummaa) Allaahatti amanuudha. Rabbiin kan waan 
hunda uume tahuu, mootii waan hundaa tahuu, ajjeesee kan kaasu tahuu 
Isaa amanuudha, Kunis dalagaa Rabbii Isa qofaaf kophxeysuu je’ama, 
uumuun, ajjeesuun, kaasuun tan Rabbii qofa. Kanaan Towhiida 
Rubuubiyyaa jedhan (Goftummaa Rabbi qofaaf sabachiisuu akka 
jechuuti). 

2. Lammaffaan Gabbaramaan haqaa Allaaha qoftii tahuu amanuudha. Kan 
kadhatan, kan dirmachuu irra barbaadan, kan kajeelan, kan balloo fi 
rakkootti yaammatan, kan qalaniif, kan sodaatan, Allaaha qofa. Isa 
malee waan jiru tokkolleef waan Ibaadarraa tahe godhuufii dhabuudha. 
Kanaan Towhiida Uluuhiyyaa jedhan (Ibaadaa Allaahaf Tokkichoomsu 
akka jechuuti) 

3. Sadaffaan Allaahan maqaa fi sifa Isaan maltu tan ifiif sabachiise qaba 
saniin Isa tokkichoomsuudha. Kan uumaan Isa hin fakkeeysine, kan 

waan Inni Ifiin yaame diduun hin jirre. Kanaan Towhiida Asma’aa Wa 
sifaat je’aniin (Maqaa fi sifa Isaa Isuma qofaaf godhuu akka jechuuti) 

Qooda armaan olitti kaayame kun lafaa kan uumamee miti Quraanaa fi 
Sunnaa jala hordoofuudhaan waan ifa bahe. Ulamaa’iin Ahlu-Sunnaa hundi 
irratti waliif galanii jiran. 

Namni Towhiida akka sadeen kanatti hin fudhanne guututti Rabbi 
tokkichomse jechuun hin danda’amu, kanaaf ragaa gahaa Quraana keessaa 
wajjiin haa laallu: 


Towhiida Rubuubiyyaa (Gooftummaa Rabbi qofaaf godhuu) irratti Adunyaa 
tanarratti Ilmi namaa Irra guddaan dachii fi samii, waan Isii keessa jiru enyuu 
uume yoo je’ameen Rabbi sin je’a garuu Rabbi hin gabbaru. Rabbiin warra 
Mushrikaa kan Nabi Muhammad s.a.w loleen hoggaa irraa dubbatu akkana 
je’a 


ail ji Je'jH \j Olj^Jl Lj JA ji 


“Rabbiin Samii fi Dachii (uume) enyu? Allaaha je’i.” Ra’ad: 16 

“Dachii fi wanni Isii keessaa kan enyuuti yoo beeytan?je’iin, Allaahaaf 
jedhan” Al-Mu’miniin: 84-89 

Mushrikoonni Rasuulaan s.a.w waan hunda Rabbii uume je’anii amananiifii 
jiran garuu Rabbi tokkicha qofa gabbaraa Isaaniin jennaan didan. 

Ragaan Towhiida Rabbii qoftiin dachii fii samii uumuu, akkasumas hojii 
Isaatiin Isa kophexeysuu hedduudha. Sanirraa namni dabalata fedhu Quraana 
Rabbi suraa Fatihaa: 1, A’araaf: 54, Zumar: 62, Ghaafir: 64, zukhruuf: 87, 
Suraa Falaq, Suraa Naas, Quraanni duraa hanga dhumaa Towhiida namni Ija 
qabu ni arga. 

Rabbiin Mushrikootaan erga Rabbii dachii fi samii uumee beytan ana qofa 
gabbaraa jechuun Ergamaa Isa s.a.w itti erge kanuma Towhiida Rubuubiyyaa 
amanuu turan, Isa qofa gabbaruu didan. 

Akkasuma Towhiidni Uluuhiyyaa (Rabbi tokkicha qofa gabbaruun) ragaa 
gaha Quraana keessaa qaba. Sanirraa hanga muraasa haa laallu. 

“Si qofa gabbarra, suma qofarra gargaarsa barbaanna.” Faatihaa: 4. 

“Haqaan gabbaramaan Allaaha malee hin jiruu beeki, diilii teetiif 
araarama barbaad.” Muhammad: 19. 

Mushrikoonni Rabbiin akka dachii fi samii uume ni amanan garuu Isuma qofa 
gabbaraa, haqaan gabbaramaan hin jiru Isa malee je’aa hoggaa Rasuulli s.a.w 
Isaaniin je’e ni didan Rabbiin Quraana keessatti dubbi isaanii hoggaa nuuf 
himu 

“Gabbaramaa hunda gabbaramaa tokko qofa godhe kuni dubbi 
ajaa’ibaati .” Suuraa saad, 5 

Kanaaf wanni barbaachisu Towhiida keessatti dalagaa Rabbiif akkuma 
tokkichoomsan Ibaadaas Isumaaf tokkichoomsuu barbaachisa. Kan haqaan 
gabbaramu Allaaha qofa. 

Ragaan kanaa Quraana guutuudha Faatihaa hanga suuraa Naasitti Towhiida 
Quraanni. Al-baqaraa:163, Al-Imran: 18, Al-haj: 62, An-najm: 23, A’araaf:71, 
An-Nahl: 36, Anbiyaa: 25 fi 108, Zukhruuf:45, hedduudha ragaan. 

Kan 3ffaa Towhiida Asmaa wa sifaat, Maqaa fi sifa Rabbiin ifiif sabachiise 
Isaaf sabachiisuu fi Isa qofaaf godhuu kan hin fakkeesine, akkasumas kan hin 
dinne. 

Towhiida kanaa fi kan Uluuhiyyaa namni hedduun keessatti dogongoree jira. 

Rabbiin maqaa bareedaa Isaan malu ifiin yaamee jira, sifoota Isaatis ifiif 
sabachiisee jira kanaaf waan san hunda osoo hikkaa hin jijjirre, osoo hin 
fakkeesine, osoo hin dinne, osoo akkaataa hin dubbanne amanuu fi Isa qofaaf 
godhuun Towhiida Asmaa Wa Sifaat Je’ama. 

Kanas ragaan Quraan Guutuudha. 

“Haqaan gabbaramaan hin jiru Allaaha malee, Maqaa bareedaan Isaaf 
tahaadha. ” Xahaa: 8 

“Fakkaataan tokkolleen Isaaf hin taane Inni dhagayaa, argaadha 
Shuuraa: 11 

Rabbiin fakkaataa hin qabu garuu dhagayaadha, argaadha, beekaadha, ni 
jaalata, ol tahee jira, ni dubbata, gama samii adunyaa halkan hunda gad bu’a, 
wanni takka Isa hin fakkaattu sifa isaa hunda keessatti. Waan Inni ifiin je’es 
hin dinnu. 

Towhiida 3 qoodan je’anii warri Jahmiyyaa, Ahbaahoonni kan Odeeysan 
amantii warra Ahlu-sunnaa qulqulluu tana baanan. Towhiida 3 kan qoode 
Quraana akkuma gubbaatti argitan. Ulamaa’ii Salafaa irraa Imaam Abuu 
Jaafar Ax-Xahawii kitaaba Xahawiyyaa jedhamtu keessaatti seensa kitaaba 
Irratti “Rabbiin Tokkicha, Shariika hin qabu, Wanni tokkolleen Isa hin 

fakkaatu, wanni tokkos Isa hin dadhabsiisu .je’a. Kuni akkuma argitan 

Towiida sadeen gabaabumatti dubbatee jira. Akkasumas warra salafaa irraa 
Ibnu Baxxaa, Ibnu Mandaah kitaaboota Isaanii kan Aqiidaa keessatti 
Towhiida sadihitti qoodanii jiran, kanas kan godhan Quraana 
hordoofuudhaani. Kana Sheekul Islaam Ibnu Teymiyyaa eegale jechuun 
oduun odeeysan kijiba bakka hin qabne. 

Warri Towhiida sadihitti maaf nu jalaa qooddaan je’ee booyuu enyu?? 

1. Warra Bidi’aa kan Shirki maqaa Tawwasuulaa fi Tabarrukaatiin 
dalagan, Ibaadaan hundi Rabbi qofaaf waan je’u dhagahuu waan hin 
feeneef, Towhiidni sadihii miti tokkuma je’an. Akka Isaanitti namni 
Rabbiin dachii fi samii uumuu amanu hundi Rabbi tokkichoomsee jira. 

2. Ahbaashoota Qabrii gabbarutti nama yaamtu, Isaanis wanni fedhan 
Towhiida sadihitti akka hin qoonne, yoo qoodame qabrii gabbaruun 
haraama taati, Inumaahu shirkiidha. 

3. Ahbaashoonni Nama du’e yaammachuu fi Dirmachuu irraa barbaaduun 
ni taha jechuun amanan hoggaa Towhiida Uluuhiyyaa dhagayan ni 
dhukkubsatan, Allaaha malee haqaan gabbaramaan hin jiru jechuu 
dhagayurra nama ajjeesuu filatan. 

4. Ahbaashoota, Jahmiyyaa, Mu’tazilaa, Ashaa’iraa, Firqaa Raafidaa fii 
firqaa jalloon hundi Towhiida sadihitti hoggaa qoodan faayidaa Isaaniitu 
jalaa tuqama kanaaf didan. Maqaa fi sifa Rabbii akka Inni ifiif 
sabachiisetti sabachiisuun Towhiida keessaa sadaffaadha. Isaan ammo 
maqaa fi sifa Rabbii waan didaniif Towhiida keessaa kanas baasuu 
qaban. Akka ol tahuu Rabbii, dubbachuu, Quraanni jecha Isaa tahuu, 
dhagayuu, arguu, jaalachuu, fi sifoota Rabbii kan birootis diduuf karaan 
gabaabaan qooda Towhiidaa diduu jechuun waliif galan. 

5. Jaahila Quraanaa fi Sunnaa Rasuulaa s.a.w hin beyne, Kan jecha 
Ulamaa’ii hin beyne, kan oduun Rabbi gabbaru hoggaa Ahbaashii irraa 
Kijiba Isaanii dhagaye dhugaa je’ee Towhiida qooduun hin jiru Isaan 
wajjiin je’a. 

Ammoo Ahl-sunnaan Towhiida qooda sadeen saniin nama hin amanin 
guututti Rabbi hin tokkichomsine jechuu irratti waliif galan. 

Kanaaf Ahbaashoonni maaliif akka qooda Towhiida diddaniif Isinirratti 
beeynee jirraa haa jennuun. Shirkii itti nama yaamtan halaal godhuuf jecha 
akka qooda towhiidaa diddaan beeynee jirra. 

Xumura 

Kitaabni Aqiidaa Ahlus-Sunnaah fii Kijiba Ahbaashii Xumurame. 

Faaruun Rabbii kiyyaaf haa taatu. 

Inshaallaah Aqiidaa fii Ahbaashii irratti Kitaaboota xiyyeefatan Isiniif 
gumaachuu ittin fufa. Kitaaba kana keessatti rakkoo fii dogongora agartan 
akka na beeysistan kabajaan Isin gaafadha. 

Qabsoon Aqiidaa teenyaaf goonu itti fufa. Ahbaashii Saaxiluun itti fufa. 

Rabbiin akka karaa qajeelaa nu oofu nin kadha. Kitaabni kun nama Afaan 
Oromoo beekuuf Aqiidaa Ahlusunnaa ni Ibsa jechuun amana. 

Rabbiin dalagaa fuula Isaatiif dalagamte godhee narraa qeebaluun kadha. 

Jallinaa fii Kafaruurraa Rabbii kiyyattin maganfadha. 

Rabbiin Adawwii teenya caphsee Nasriidhaan nu haa gammachiisu. 

Urjii Ahmad 

